HomePolitikaOsnovana Radna grupa za izradu akta o promeni Ustava\n23/06/2021Redakcija BALKAN TVPolitika, Vesti, za slajder0\nOdbor Skupštine Srbije za ustavna pitanja i zakonodavstvo doneo je odluku o obrazovanju Radne grupe za izradu akta o promeni Ustava.\nPredsedavajuća Radne grupe je predsednica Odbora za ustavna pitanja i zakonodavstvo Jelena Žarić Kovačević, a članovi redovni profesor Pravnog fakulteta Univerziteta u Beogradu, sudija Ustavnog Suda i član Venecijanske komisije za Srbiju, Vladan Petrov, zamenik generalnog sekretara Narodne skupštine Branko Marinković, pomoćnik ministra pravde Jovan Ćosić, pomoćnik direktora Republičkog sekretarijata za zakonodavstvo Darko Radojičić.\nU Radnoj grupi su i viši savetnik u Ministarstvu pravde Vladimir Vinš, redovni profesor Pravnog fakulteta Univerziteta u Kragujevcu Srđan Đorđević, naučni saradnici u Institutu za uporedno pravo Miloš Stanić i Miroslav Đorđević.\nSudija Apelacionog suda u Beogradu i počasni predsednik Društva sudija Srbije Dragana Boljević, i zamenik Republičkog javnog tužioca Goran Ilić, takođe će biti članovi radne grupe, dok će sekretar biti sekretar odbora Radoje Cerović.\nOdbor za ustavna pitanja doneo je 16. aprila odluku o pokretanju aktivnosti za promenu Ustava, a predsednik Skupštine Ivica Dačić najavio plan da referendum o izmeni Ustava bude na jesen.


MUNJEVITA AKCIJA RUSKIH SPECIJALACA! Operativci MASAKRIRALI terorističku ćeliju Islamske države (VIDEO) – www.radiobalkanfox.com\nNaoružani militanti su ubijeni u specijalnoj operaciji u Dagestanu na severnom Kavkazu.\nOva teroristička ćelija je regrutovala mlade ljude da idu u Siriju i bore se na strani Islamske države a takođe su planirali i bombaške napade na religijske objekte i snage reda i zakona.\nTokom pretrage, specijalne snage Ruske Federacije su zarobile njihovog saučesnika u Kaspijsku.\n– On je priznao da je kreirao ovu terorističku ćeliju sa ciljem regrutacije i izvođenja terorističkih napada – rečeno je u izveštaju Nacionalne antiterorističke komisije, a prenosi TASS.\nRuski LEK utiče na uzrok nastanka BOLESTI: Može SPASITI stotine miliona ljudi širom planete


ŠABAC I PERFORMATIVI – Podrinske\nŠABAC I PERFORMATIVI\nU velikoj sali Kulturnog centra Šabac 12. aprila biće realizovan drugi deo projekta „Performativi“ čiji je autor Kristina Nina Vasić zajedno sa Udruženjem Svetlost.\nU pitanju je serija prikaza i predstavljanja alternativnih, eksperimentalnih, političkih, fizičkih, angažovanih teatara, i pojedinaca sa tendencijom da se isti izmeste i u neke nekonvencionalne prostore primenjivije za estetske kriterijume ovakvih performansa i novih likovnih medija, a kao dugoročan plan, pretenduje ka kreiranju i realizaciji prvog festivala alternativnog teatra u Šapcu koji je planiran za 2017. u godinu.\nProjekat je finansiran preko programa za kulturu Grada Šapca za 2016. u godinu. Za ovaj drugi u nizu predavanja i predstavljanja umetnika biće teatar „Mimart“.\nU pitanju je neverbalni fizički teatar osnovan 1984. godine u Beogradu. Nela Antonović je osnivač, koja već više od 30 godina istražuje mogućnosti savremenog teatra sa slobodnim umetnicima, sa kojima je do sada uradila 60 predstava i preko 400 performansa. Iskustvo trodecenijskog rada donosi inovativne forme multimedije kroz originalan „Mimart“ metod. Pored projekata sa profesionalnim umetnicima „Mimart“ radi sa građanima kroz umetnost u javnim prostorima, sa mladima kroz kreativno mentorstvo i sa osobama sa invaliditetom.\nPrezentacija u Šapcu je informativna platforma kreativnog održivog rada koji istražuje fenomene društva. Cilj „Mimarta“ je kreativno preispitivanje performansa, umetnika, kulture i razvoja društva kroz otvoren proces rada. Građani Šapca koji budu posetili Kulturni centar Šabac 12. aprila od 18 časova u velikoj sali moći će da se informišu o kreativnom radu kroz prezentaciju, performans i interaktivnu diskusiju: o mogućnostima saradnje umetnika i mladih, o iskustvu evropskih projekata u kojima je „Mimart“ učestvovao od 2007/16 kao i mogućnostima formiranja mreže umetnika u lokalnoj sredini.\nU programu Mimarta učestvuju:\nNela Antonović reditelj, osnivač i umetnički direktor Teatra „Mimart“\nNikola Vranić samostalni umetnik, plesač i performer, član Teatra „Mimart“ od 1996.\nAnja Nikolić samostalni umetnik savremenog plesa, član Teatra „Mimart“ od 2009.\nLidija Antonović samostalni umetnik, fotograf i multimedija, saradnik Teatra „Mimart“.\nOvo je još jedan projekat kojim Udruženje Svetlost zajedno sa svojim saradnicima čini umetničku scenu Šapca bogatijom, trudeći se da predstavi nove trendove i oživi stare prostore.


Bez zvanične potvrde o ostavci ministra finansija Srbije\nBeogradski mediji prenose da je ministar finansija u Vladi Srbije Dušan Vujović podneo ostavku na tu funkciju.\nRadio Slobodna Evropa nije dobio potvrdu te informacije, ali nam je u Vladi Srbije rečeno da bi najbolje bilo “citirati informaciju drugih medija”.\nO odlasku Vujovića spekuliše se od pre nekoliko meseci. Tačnije, od kada se počelo spekulisati i o rekonstrukciji kabineta premijerke Srbije Ane Brnabić. Do ovog trenutka ona nije promenila niti jednog ministra u svom kabinetu.\nPo nezvaničnim informacijama, Vujović se protivio nameri centralne vlasti, koju je prošlog petka još jednom potvrdio predsednik Srbije Aleksandar Vučić, da se povećaju penzije i plate u javnom sektoru. Vujović je bio na čelu Ministarstva finansija 2014. godine, kada je premijer bio Vučić, i kada je preduzeta nepopularna mera smanjivanja plata i penzija.\nTaj potez naišao je na odobravanje međunarodnih finansijskih faktora, a oktobra prošle godine Međunarodni monetrani fond (MMF) i Svetska banka proglasili su Vujovića za najboljeg ministra finansija za Centralnu i Istočnu Evropu.\n“Ministar Vujović je u prethodne tri godine svojim radom učinio izuzetan doprinos kako bi Srbija izašla iz recesije na put ka održivom ekonomskom rastu”, navedeno je tada u pismu koje je uredništvo časopisa Global market, koje izdaju MMF i Svetska banka, tada uputilo Ministarstvu finansija Srbije.


Zakonska regulativa - Weber\nU produžetku ove stranice nalazi se detaljno pravno objašnjenje za korišćenje ove Internet stranice, u skladu sa zakonom.\nNa ovoj stranici se nalaze pravila i uslovi pod kojima možete koristiti internet stranicu www.weber.rs (u daljem tekstu: "Internet stranica"). Molimo Vas da ih pažljivo i detaljno pročitate.\nUkoliko ne prihvatate ova pravila i uslove, molimo Vas da odmah prestanete sa korišćenjem Internet stranice. Pristupanjem i korišćenjem Internet stranice izjavljujete da prihvatate da budete obavezani ovim pravilima i uslovima i svakim ponovnim pristupanjem Internet stranici potvrđujete dati pristanak.\nOva pravila i uslovi korišćenja Internet stranice sadrže odredbe koje definišu kako prava i obaveze korisnika Internet stranice, tako i prava i obaveze privrednog društva "Saint-Gobain građevinski proizvodi" d.o.o. Beograd čiji je Weber deo (u daljem tekstu: "Weber", "nas" ili "mi") u vezi sa pristupom i korišćenjem Internet stranice od strane korisnika (u daljem tekstu: "Pravila i uslovi korišćenja").\nWeber je sektor privrednog društva "Saint-Gobain građevinski proizvodi" d.o.o. Beograd, registrovanog u Srbiji sa matičnim brojem 17379151. Ova Pravila i uslovi korišćenja su sačinjena u skladu sa pravom Republike Srbije. Weber i Vi ste saglasni da je za rešavanje svih sporova proizišlih iz ili u vezi sa ovim Pravilima i uslovima korišćenja nadležan sud u Beogradu.\nInternet stranica može povremeno sadržati veze ka drugim internet stranicama. Te veze se uspostavljaju radi Vašeg boljeg informisanja, s tim da Weber ne preuzima odgovornost za bilo koju informaciju ili mišljenje koje sadrži neka druga internet stranica, niti odgovornost u vezi sa pravilima o zaštiti privatnosti ili bilo kojim drugim pravilima koja te internet stranice sprovode. Ukoliko pristupite nekoj od internet stranica do koje postoji veza sa ovom Internet stranice, radite to na sopstveni rizik. Stoga, preporučujemo da proverite pravila o zaštiti privatnosti svake internet stranice koju posećujete.\nInternet stranici se pristupa preko Globalne Internet Mreže ("www"), koja je nezavisna u odnosu na Weber. Globalnu Internet Mrežu koristite na Vaš sopstveni rizik, uz obavezu poštovanja svih primenljivih domaćih i međunarodnih zakona i propisa. Weber ne snosi odgovornost za bilo kakvu informaciju ili uslugu koju dobijete putem Globalne Internet Mreže.\nSvaki vid korišćenja predmeta zaštite prava intelektualne svojine ili drugih informacija objavljenih od strane Weber-a, njegovih ogranaka i/ili sa njim povezanih ili zavisnih lica na Internet stranici podleže sledećim pravilima:\nInternet stranica i njen sadržaj su u skladu sa međunarodnim pravom pravno zaštićena prava intelektualne svojine. Weber je nosilac odnosno ovlašćeni korisnik svih autorskih i drugih prava intelektualne svojine na Internet stranici i njenoj sadržini.\nUpotreba Internet stranice i njenog sadržaja protivno uslovima propisanim ovim Pravilima i uslovima korišćenja je zabranjena.\nDozvoljeno je korišćenje, gledanje, preuzimanje, kopiranje ili štampanje tekstualnog ili grafičkog sadržaja Internet stranice pod uslovom da se to čini isključivo za legitimnu ličnu, nekomercijalnu upotrebu.\nSva vlasnička prava nad robnim i uslužnim znacima uključujući i logo (u daljem tekstu: "Oznake") koji se nalaze na Internet stranici pripadaju i pripadaće Weberu, njegovim ograncima i sa njim povezanim odnosno zavisnim pravnim licima ili trećim licima. Ništa na ovoj Internet stranici se ne može tumačiti kao davanje dozvole odnosno priznanje prava na korišćenje bilo koje Oznake u bilo koju svrhu.\nNe smete reprodukovati ili distribuirati, delimično ili u potpunosti, sadržaj ili delove sadržaja Internet stranice bez prethodne pisane saglasnosti Weber-a, niti ih koristiti, prilagođavati, distribuirati ili upotrebljavati za stvaranje novih sadržaja u bilo kakve komercijalne svrhe.\nDodatno, ne smete koristiti bilo kakav uređaj ili softver kako biste ometali ili pokušali da ometate ispravno funkcionisanje Internet stranice, niti smete da pokušate da dešifrujete, reprogramirate ili vršite radnje reverzibilnog inženjeringa na bilo kom softveru koji uključuje ili na bilo koji način čini deo Internet stranice.\nUkoliko bilo koji deo Internet stranice zahteva od Vas ili Vam dopušta da objavljujete ili šaljete dalje materijal sa ili putem Internet stranice, taj materijal ne sme, i Vi ovim putem pod punom materijalnom i krivičnom odgovornošću izjavljujete da taj materijal neće, biti u suprotnosti sa Pravilima i uslovima korišćenja, Zakonom ili javnim moralom (npr. materijal kojim se vređa pravo intelektualne svojine ili bilo koja druga prava trećih lica; materijal koji je opscen, klevetnički ili uvredljiv za bilo kog drugog korisnika, osobu ili pravno lice, sadrži viruse ili druge programe odnosno aplikacije koje ometaju ili mogu naneti štetu nekom sistemu, podacima ili informacijama i drugo) i ovim putem prihvatate da snosite isključivu i potpunu odgovornost za oblik, sadržaj i tačnost takvog materijala.\nSvaka zloupotreba Internet stranice ili njenih sadržaja može rezultirati tužbom od strane Webera, njegovih ogranaka i sa njim povezanih odnosno zavisnih pravnih lica i/ili trećih lica.\nInformacije koje se nalaze na Internet stranici ne predstavljaju pouzdan osnovi za donošenje bilo kakve odluke.\nInformacije na Internet stranici su isključivo uopštenog karaktera i nisu podobne da odgovore na posebne zahteve ili okolnosti, niti predstavljaju ponudu za zaključenje ugovora. Stvarni rezultati i događaji mogu biti materijalno drugačiji od bilo kakve prognoze, mišljenja ili očekivanja izraženog na Internet stranici, te prethodno objavljene informacije ne mogu biti pouzdan osnov za buduće rezultate rada.\nNe garantujemo da su informacije koje Internet stranica sadrži potpune, tačne ili aktuelne. Ukoliko tražite poseban savet u vezi sa spektrom i/ili korišćenjem naših proizvoda, možete da kontaktirate naše profesionalne savetnike kako biste potvrdili svoj izbor i našli odgovarajuće rešenje. Weber ne prihvata nikakvu odgovornost za bilo kakve greške koje nastanu iz pogrešne interpretacije ili nerazumevanja informacija koje Internet stranica sadrži.\nInternet stranica i materijali na njoj su predstavljeni kakvi jesu, bez garancije bilo kakve vrste i ukoliko su dostupni (u najširem smislu koji dozvoljava zakon), i u vezi sa njima ne dajemo i isključujemo bilo kakve pisane ili usmene garancije i obećanja.\nNe garantujemo i ne preuzimamo odgovornost da materijal koji Internet stranica sadrži može biti legalno pregledan ili preuzet izvan Republike Srbije. Pristup tim materijalima može biti nelegalan ukoliko se vrši od strane određenih lica ili iz određenih zemalja. Ukoliko pristupate Internet stranici izvan Republike Srbije, to činite na sopstveni rizik i odgovorni ste za postupanje u skladu sa propisima koji se primenjuju u Vašem mestu.\nNećemo biti odgovorni Vama, ni trećim licima za bilo kakav prouzrokovani gubitak (kao što su gubitak podataka, dobiti, prihoda ili posla) odnosno materijalnu ili nematerijalnu, direktnu ili indirektnu štetu koja nastane korišćenjem ili u vezi sa korišćenjem Internet stranice ili njenog sadržaja, na koji god način da nastanu (bilo iz nepažnje ili na drugi način), čak i ako smo taj gubitak ili štetu mogli da predvidimo, ili nam je na nju skrenuta pažnja.\nIsključujemo, u najširem zakonom dozvoljenim smislu, svu odgovornost bilo ugovornu, deliktnu (uključujući i odgovornost za nepažnju) ili štetu druge vrste, za tačnost, pouzdanost, podobnost, kvalitet ili potpunost Internet stranice (u pogledu koje ne dajemo nikakvu garanciju i obećanja) i u drugim slučajevima, ukoliko je šteta nastala kao posledica Vašeg pristupa i/ili korišćenja Internet stranice.\nIako preduzimamo sve razumne mere kako bismo osigurali da Internet stranica ne sadrži odnosno ne objavljuje bilo kakve greške, viruse, druge zlonamerne kodove ili štetne komponente, kao i da osiguramo njenu neometanu dostupnost, ne garantujemo da to neće biti slučaj. Stoga, preporučuje se da na odgovorajući način prekontrolišete prisustvo virusa kod svih materijala koje preuzmete sa Internet stranice, kao i da redovno proveravate prisustvo virusa, drugih zlonamernih kodova i štetnih komponenti.\nIsključujemo svu odgovornost, u najširem smislu koji dozvoljavaju relevantni propisi, u vezi sa nastankom bilo kakve štete ili gubitka koji je nastupio usled grešaka, kompjuterskih virusa, drugih zlonamernih kodova ili štetnih komponenti koje su preuzete sa Internet stranice, kao i nastankom štete ili gubitka koji je nastupio usled prekida u radu Internet stranice.\nWeber zadržava pravo da povremeno vrši promene Pravila i uslova korišćenja Internet stranice. Sve izvršene promene stupaju na snagu danom njihovog objavljivanja na Internet stranici. Ukoliko nastavite da koristite Internet stranicu, smatraće se da ste prihvatili sve izvršene i objavljene promene. Stoga, preporučujemo da redovno čitate Pravila i uslove korišćenja Internet stranice kako biste se upoznali sa svim eventualnim izmenama istih.\nWeber zadržava pravo da, u svako doba, sa ili bez obaveštenja, vrši naknadne promene, izmene, dopune, kao i da premešta, uklanja ili dodaje nove sadržaje na Internet stranicu.\nU slučaju da je bilo koje pravilo odnosno uslov propisan Pravilima i uslovima korišćenja nevažeći ili neprimenljiv, ostala pravila i uslovi ostaju na snazi i dalje se primenjuju.\nJednom izjavljeno odricanje od bilo kog pravila i/ili uslova propisanog ovim Pravilima i uslovima korišćenja, ima dejstvo samo u slučaju za koji je dato i neće se smatrati trajnim odricanjem od tog ili drugog pravila i/ili uslova.\nPravila i uslovi korišćenja Internet stranice predstavljaju definitivan i sveobuhvatan sporazum između Vas i Webera u vezi korišćenja Internet stranice, osim u slučaju kada su za korišćenje određenih pojedinačnih delova Internet stranice propisana dodatna pravila i uslovi. Kada je korišćenje pojedinih određenih delova Internet stranice uređeno dodatnim pravilima i uslovima, ukoliko pristupite korišćenju tih delova Internet stranice smatraće se da ste dali saglasnost da Vas ti dodatni uslovi obavezuju.\nSvi lični podaci koji nam postanu dostupni putem Internet stranice koristiće se isključivo u skladu sa našim Pravilima o zaštiti privatnosti i relevantnim propisima.\nMolimo Vas da, pre nego što nastavite sa korišćenjem Internet stranice, pažljivo pročitate sledeće odredbe, s obzirom da činom davanja ličnih podataka ujedno dajete i Vaš pristanak da se oni koriste u skladu sa našim Pravilima o zaštiti privatnosti.\nPrivredno društvo "Saint-Gobain građevinski proizvodi" d.o.o. Beograd se obavezuje da će štititi Vašu privatnost. U ovim Pravilima o zaštiti privatnosti objašnjeno je kako koristimo podatke koje nam dajete i na koji način nastojimo da zaštitimo Vašu privatnost. Sve naknadne promene Pravila o zaštiti privatnosti, biće objavljene na internet stranici www.weber.rs. kako biste znali koju vrstu podataka prikupljamo, kako ih koristimo, u kakvim okolnostima i pod kojim uslovima možemo da ih saopštimo. Preporučujemo da Pravila o zaštiti privatnosti povremeno pročitate, kako biste se upoznali sa eventualnim promenama.\nPodaci o tome koje delove Internet stranice korisnici najčešće posećuju i kojim servisima pristupaju ne prikupljaju se radi identifikacije korisnika, već isključivo u cilju merenja broja poseta Internet stranici, pregledanih stranica i drugih parametara koji nam omogućavaju da unapredimo funkcionalnost i sadržaj Internet stranice.\nU određenim slučajevima, npr. kada se prijavite da koristite uslugu koja je dostupna na Internet stranici (npr. kada naručujete proizvod putem Interneta ili kada želite da pristupite tehničkim informacijama i drugim odabranim servisima) biće nam potrebni određeni podaci o Vama, uključujući, bez ograničenja, Vaše ime, poslovno ime i vrstu delatnosti, adresu, e-mail adresu i/ili broj telefona (u daljem tekstu: "Podaci").\nSve Vaše Podatke dajete dobrovoljno. Činom davanja Podataka, potvrđujete da ste saglasni da ih koristimo i obrađujemo u skladu sa pravilima propisanim ovim Pravilima o zaštiti privatnosti.\nPodaci koje nam date ili do kojih dođemo putem Internet stranice koriste se isključivo u cilju utvrđivanja koje usluge sa Internet stranice najviše koriste našim korisnicima, kontinuiranog poboljšanja Internet stranice, kao i izgradnje Vašeg profila kao jedinstvenog Weber-ovog klijenta.\nDavanjem Vaših podataka saglasni ste da ih možemo koristiti kako bismo Vas obavestili o proizvodima i uslugama koji bi Vas mogli zanimati, da Vas kontaktiramo u vezi sa promenama na Internet stranici, i u cilju promocije Weberovih proizvoda i usluga, kao i proizvoda i usluga trećih lica koji su dostupni preko nas, a za koje mislimo da će biti od posebnog interesa za Vas.\nDavanjem Vaših podataka potvrđujete da ste saglasni da informisanje o gore navedenim činjenicama možemo vršiti putem pošte, telefona, faksa, sms-a i/ili e-mail-a. Naglašavamo da datu saglasnost možete opozvati u bilo kom trenutku, kontaktirajući nas na e-mail adresu navedenu u odeljku "Kontakt". U slučaju opoziva datog pristanka možete biti obavezani na naknadu opravdanih troškova i/ili štete, u skladu sa odgovarajućim zakonima.\nWeber će preduzeti sve korake kako bi svi prikupljeni Podaci bili adekvatno zaštićeni gde god je to moguće, čak i kada zemlje u koje se šalju nemaju zakone kojima se štite lični podaci.\nPodaci će biti čuvani i obrađivani od strane Webera, i biće zadržani onoliko dugo koliko je razumno potrebno da ispunimo gore navedenu svrhu obrade odnosno koliko dozvoljavaju relevantni propisi. Ako u bilo kom trenutku poželite da uklonimo Vaše podatke iz naše evidencije, molimo Vas da nas kontaktirate na e-mail adresu navedenu u odeljku "Kontakt".\nObavezujemo se da Podatke nećemo saopštavati bilo kom drugom licu ili ih koristiti u bilo koje druge svrhe osim one koje su određene ovim Pravilima o zaštiti privatnosti, bez Vaše saglasnosti, osim ako smo na takvo postupanje obavezani zakonom, odlukom suda ili drugog nadležnog državnog organa.\nNastojaćemo da sve Podatke koji se odnose na Vas, u najvećoj mogućoj meri, održavamo tačnim i ažurnim. Imate pravo da izvršite uvid u lične podatke koje imamo o Vama, kao i pravo da ih ispravite. Ukoliko želite da pregledate ili izmenite Podatke koje ste nam dali, molimo da nas kontaktirate na e-mail adresu navedenu u odeljku "Kontakt".\nPraćenje upotrebe Internet stranice\nU okviru Internet stranice koristimo praćenje upotrebe internet stranice kojom stičemo uvid u broj korisnika i način korišćenja Internet stranice, radi poboljšanja funkcionalnosti i sadržaja Internet stranice a u cilju povećanja kvaliteta usluge koja se pruža korisnicima. U ovu svrhu možemo koristiti tzv. kolačiće ("cookies"). Za više informacija o tome, molimo pogledajte internet stranicu www.allaboutcookies.org.\nUkoliko ne želite da primate "cookies" možete podesiti Vaš internet pretraživač da ih automatski odbije ili da Vas upozori pre nego ih prihvati.\nObavezujemo se da ćemo sve Podatke koje nam date čuvati u tajnosti, korišćenjem našeg bezbednosnog softvera. To znači da će Podaci moći da budu razmenjeni samo između Vas, nas i trećeg lica kome mi odlučimo da ih prosledimo, u svrhu određenu Pravilima o zaštiti privatnosti.\nInternet stranica može sadržati veze ka drugim internet stranicama. Te veze se uspostavljaju radi Vas, ali Weber ne preuzima odgovornost za bilo kakvu informaciju ili mišljenje koje sadrži neka druga stranica, niti u vezi sa pravilima o zaštiti privatnosti koji se primenjuju u vezi sa korišćenjem te internet stranice. Ako pristupite nekoj od internet stranica do koje postoji veza sa ove Internet stranice, radite to na sopstveni rizik. Zato Vam preporučujemo da obavezno proverite pravila o zaštiti privatnosti svake internet stranice koju posećujete.\nDa bi na drugim internet stranicama postojale veze do Internet stranice ili bilo kog njenog sadržaja, neophodno je da postoji Weberova prethodna pisana saglasnost. Za eventualno dobijanje te saglasnosti možete da nas kontaktirate na e-mail adresu navedenu u odeljku "Kontakt". Zadržavamo pravo da, u slučaju da takva saglasnost nije data odnosno da su uslovi pod kojima je saglasnost data prekršeni, uklonimo bilo koju vezu koja je uspostavljena između Internet stranice i internet stranice trećeg lica.\nU slučaju da se to desi, saglasni ste da u najkraćem roku postupite po našem zahtevu. Ukoliko preduzmete navedene aktivnosti bez naše saglasnosti ili suprotno uslovima pod kojima smo Vam dali saglasnost, obavezni ste da nam u potpunosti nadoknadite bilo kakav gubitak ili štetu koju pretrpimo mi, naši ogranci ili povezana odnosno zavisna pravna lica.


OEBS poziva na bolju integraciju kosovske romske zajednice\nZajednica kosovskih Roma i dalje je na marginama društva i više treba da se uradi da bi se obezbedilo njihovo puno društveno uključivanje, istakao je danas povodom Međunarodnog dana Roma, šef Misije OEBS-a na Kosovu, ambasador Jean-Claude Schlumberger.\n“Pripadnici zajednice Roma, zajedno sa zajednicama Aškalija i Egipćana, još uvek su pogođeni različitim oblicima diskriminacije. Oni se suočavaju sa izazovima u pristupu obrazovanju, zdravstvenoj nezi, stambenom zbrinjavanju i zaposlenju. Ova situacija treba da se promeni,” rekao je Schlumberger.\n“Tekuća strategija i akcioni plan o integraciji ovih najranjivijih zajednica završava se 2015. godine,” dodao je Schlumberger, pozivajući vladu na Kosovu da osigura sveobuhvatan proces prilikom pripreme nacrta novog okvira politike za integraciju ovih zajednica.\nOvi planovi uključuju konkretne radnje kako integrisati zajednice Roma, Aškalija i Egipćana. Uz adekvatnu podršku sa centralnog nivoa, opštine će biti u stanju da značajno poboljšaju uslove života ovih zajednica, zaključio je šef Misije OEBS-a.


EU: Značajan korak u poboljšanju odnosa u regionu\nEvropska unija saopštila je posle razgovora šefova pregovaračkih timova Borislava Stefanovića i Edite Tahiri u Briselu, da je postignuti dogovor o katastrima i carinskom pečatu ’značajan korak u poboljšanju odnosa u regionu i omogućavanju slobode kretanja robe u skladu sa evropskim vrednostima’.\nNaredna runda pregovora biće održana tokom septembra, navodi se u saopštenju i podseća da su ranije runde održane u martu, aprilu, maju i julu. Dogovor o carinskom pečatu i katastrima, postignut juče u Briselu, u šestoj rundi pregovora između Beograda i Prištine, veoma je važan, naročito sa stanovišta običnih ljudi, saopštio je sinoć posrednik EU u ovim pregovorima, Robert Kuper. ’Dogovor o katastrima posebno je važan za svakog ko poseduje zemlju, dok su carinski pečati bitni za svakog na Kosovu ko pravi projekte koje želi da sprovede u Srbiji’, rekao je Kuper. Kuper je u izjavi objavljenoj na sajtu Evropske komisije podsetio i da tokom poslednje tri godine srpske vlasti nisu priznavale kosovske carinske pečate. ’Pre mesec dana, kao rezultat slabog napredovanja u dogovoru o carinskom pečatu, kosovska vlada uvela je embargo na robu iz Srbije. To je u praksi izazvalo i embargo Srbije na kosovsku robu. Dogovor koji će omogućiti trgovinu u regionu, učiniće i da region bude više ’evropski’’, rekao je Kuper. Kuper je naglasio da ’ovaj posao još nije završen’, da je ostalo još teških pitanja za rešavanje, kao što su telekomunikacije i energetika. U šestoj rundi dijaloga Beograda i Prištine u Briselu juče je postignut dogovor o carinskom pečatu i katastrima. Dogovoreno je da na pečatu stoju naziv ’Carina Kosova’, bez bilo kakvih simbola, kao i da obe strane povuku trgovinski embargo u roku od sedam do osam dana.


I slovenački potrošači tuže VW › Made-in-Germany.rs\nNajvećem svetskom proizvođaču automobila, nemačkom „Folksvagenu“, sprema se kolektivna tužba evropskih potrošača, u kojoj će učestvovati i više hiljada kupaca iz Slovenije.\nSlovenačko udruženje za prava potrošača sakupilo je oko 6.200 prijava vlasnika Folksvagenovih vozila, koji su doneli odluku da se priključe kolektivnoj tužbi evropskih potrošačkih organizacija protiv nemačkog automobilskog giganta.\n„Do sada dobijene prijave će tokom narednih nedelja proveriti pravnici, kako bi se utvrdilo da li je za sud potrebna dodatna dokumentacija i podaci. Podizanje tružbe vlasnika automobila protiv VW-a, preko Evropske potrošačke organizacije BEUC i američke advokatne kuće Hausfeld, planirano je za kraj marta ove godine“, saopštilo je slovenačko udruženje, a prenosi agencija „Hina“.\nVW je u svoja vozila s dizel motorima ugrađivao „frizirani“ softver koji je na testovima merenja emisije štetnih gasova očitavao lažne podatke, prikazujući manju emisiju gasova od stvarne.\nProcenjuje se da bi udruženje za prava potrošača u Sloveniji moglo da okupi čak 45.000 oštećenih vlasnika VW-ovih vozila. Kampanja prikupljanja tužbi vlasnika Folksvagenovih vozila opremljenih softverom za lažiranje podataka, vodila se i u Italiji, Španiji, Portugaliji, Slovačkoj, Švajcarskoj i Litvaniji.\nOd MiG na 09/01/2018 / Auto industrija, Ekologija, Investicije, Proizvodnja, Tehnologija / Ostavite komentar


Retail direktorijum - RRC D.o.o. - Beograd - Retail Serbia\nUlica: Vardarska 29\nKompanija RRC EN osnovana je 1992. godine, i na današnji dan ona je medjunarodni projektni distributer, koji ostvaruje razvoj visoko tehnološke opreme za stvaranje višenivovskih mreža sa mnogim stepenima slozenosti. Kompanija RRC EN je u sastavu grupe kompanija RRC-a i ima kancelarije u Rusiji - Moskvi, Sankt-Peterburgu, u zemljama Saveza Nezavisnih Drzava– Almatiji, Bakuu, kao i u zemljama Istočne Evrope.\nZa nekoliko godina rada na ruskom i evropskom tržištu kompanijom RRC EN stečeno je izuzetno iskustvo vodjenja biznisa na lokalnima tržištima, kao i opširna ekspertiza za različite produktne i tehnološke pravce.\nKompanija radi sa sistem integratorima i reselerima, stavljajući akcenat na razvitak odnosa sa kompanijama-integratorima, kojima je cilj pružanje svojih usluga segmentu Small and Medium Business (SMB). Za njih je u RRC EN predviđen niz naprednih servisa i programa, da bi se povećala njihova konkurentska prednost na tržištu. Sa gledišta tehnologija, kompanija RRC EN koncentriše napore na razvitak segmenta Advanced Technologies.\nZa efikasni razvoj savremene tehnologije u aktivima kompanije RRC EN prisutne su:\nčisto struktuiran kanal, u kojem se ostvaruje isporuka opreme za realizaciju projekata različitog stepena složenosti;\nprincip segmentirane distribucije - u svakom produktnom pravcu je dominantan vendor, i za svaki od njih RRC EN se javlja kao ekspert, pružajući partnerima jedinstvenu ekspertizu i gotova rešenja za pravljenje višenivovskih mreža;\ncentralni magacin i jedinstveni logistički sistem, omogućujući obezbeđenje optimalnih rokova isporuke na svim teritorijama gde je prisutna kompanija RRC EN;\nmeđunarodni standardi rada i razumevanje specifičnosti lokalnih tržišta.


Pauel potvrdio podršku glavnoj tužiteljki Haškog tribunala - 2003-10-10\nAmerièki državni sekretar Kolin Pauel potvrdio je danas u Vašingtonu podršku SAD glavnoj tižiteljki Haškog tribunala Karli del Ponte. Posle poluèasovnog sastanka sa Karlom del Ponte u Stejt departmentu, državni sekretar Kolin Pauel je izjavio da Vašington podržava - kako je rekao - ”važan” zadatak del Ponteove na podruèju bivše Jugoslavije. Prema reèima državnog sekretara, on je sa glavnom tužiteljkom Haškog tribunala razgovarao o njenim planovima za ubrzanje rada tribunala u svetlu rokova koje je Savet bezbednosti postavio u rezoluciji 1503 usvojenoj krajem avgusta. Sa svoje strane, rekao je Pauel, SAD nameravaju da održe pritisak kako bi se uhvatila dva na Balkanu najtraženija optuženika za ratne zloèine -- Radovan Karadžiæ i Ratko Mladiæ.\n”Posebno smo skoncentrisani na dve ”velike ribe“, Mladiæa i Karadžiæa, koji su do sada uspevali da izbegnu hapšenje. Pružio sam uveravanju Karli del Ponte da æemo nastaviti da insistiramo na tom pitanju u komandi NATO-a i posebno kod komandanata na terenu. Kad god se sretnemo sa politièkim liderima Srbije, to je neizbežno pitanje.“\nPrema rezoluciji Ujedinjenih nacija, istrage vezane za zloèine poèinjene na Balkanu trebalo bi da budu dovršene do kraja iduæe godine, kako bi i sudjenja mogla da budu dovršena do konca 2008-me, a sud za ratne zloèine u bivšoj Jugoslaviji zatvoren do isteka 2010. godine.


Poruka "zlatne" Užičanke - Portal Pasaž\nPoruka „zlatne“ Užičanke\nPosted: 6. oktobra 2017. u 13:24 / by Milunka Nikolić / comments (0)\nU ime Užičana, gradonačelnik Užica, na svečanom prijemu za odbojkašicu Tijanu Malešević koja je sa ekipom Srbije osvojila zlatnu medalju na Evropskom prvenstvu, čestitao je uspeh, ali i odao priznanje na zalaganju i mukotrpnom radu i treninzima da bi se do njega i stiglo. Istovremeno, Tihomir Petković izjavio je da je ispunjeno obećanje dato Milošu Zariću povodom uspeha na paraolimpijskim takmičenjima na nivou države, Evrope i sveta, te da od 1. oktobra, obaveze za plaćanje njegovog stana padaju na teret budžeta Grada.\nZahvaljujući se u ime sugrađana, Tijani, jer je zajedno sa ekipom „sve nas učinila srećnim i ponosnim, a naročito svoje Užičane“, Petković joj je odao priznanje i kao jedno u nizu sportista „koji produžavaju tradiciju velikih užičkih sportista koji su naš grad učinili mnogo većim nego što je to po teritoriji i broju stanovinika.“\nPodsetivši da je Tijana „kao juniorka osvajala medalje, a odmah pošto je prešla u seniorsku ekipu, iste godine osvojila 4 zlatne medalje“ , Petković je rekao da je njen doprinos osvajanu srebra za reprezentaciju na Olimpijskim igrama kao i ovogodišnjem zlatu na Evropskom prvenstvu“ i istakao da zbog toga Užice ima čim da se ponosi.\nPored zdravlja i sreće, gradonačelnik Užica, Tijani je poželeo i da „potpiše dobre ugovore i igra u najboljim klubovima“.\nZahvalivši se na prijemu, Tijana je izjavila i da je srećna jer je deo tima koji već ima trediciju u osvajanju medalja, te da se nada i osvajanju neke od tri i na Svetskom prvenstvu naredne godine.\nRekavši da joj je „drago da našim ljudima daruju osećaj sreće „, Tijana je takođe izjavila i da je igrati za reprezentaciju od koje ljudi puno očekuju, istovremeno i obaveza:\n-Navikli smo naš narod na dobre rezultate i uspehe, i sigurno je da uvek osećamo dozu odgovornosti, no odlika profesionalaca je da taj osećaj pretočimo u input koji nam daje snagu, da nam to bude vetar u leđa jer znamo da iza sebe imamo veliki broj ljudi koji nas podržava, voli i bodri. Taj osećaj nam i pomaže da u bitnim situacijama budemo na nivou zadatka i obaveze. A taj osećaj da su svi ti ljudi bili uz tebe, znači isto koliko i zlatna medalja.\nPored prijeme kod gradonačelnika, Tijana će biti gost i na treninzima Ok Forma i Ok Jedinstvo u toku večeri, a poruka koju će tom prilikom uputiti svim pobodnicima odbojke:\n-Verujem da je sve u životu balans, pa je tako i sa sportom: nekada naiđu periodi kada ti ide ispod očekivanog i željenog, ali ne treba odustajati, niti gubiti nadu. Ovaj grad je iznedrio toliko dobrih sportista, odbojka nam je nekada , a verujem i ponovo će biti, na nivou evropske. Zbog toga, uvek ću biti tu za moje Užičane, kad i kako god mogu da doprinesem da se sve to ponovi , da se radi, trenira i takmiči i na većem nivou od „zlatnog doba“ odbojke u Užicu. Verujem u naše talentovane Užičane i u njihov sportski duh.


Izveštavanje RTS-a osudilo više od tri četvrtine građana - Vladavina prava - Dnevni list Danas\nPočetna » Društvo » Vladavina prava » Izveštavanje RTS-a osudilo više od tri četvrtine građana\nPonašanje i izjave zvaničnika o protestima ispitanici Birodijeve ankete ocenili izuzetno negativno\nIzveštavanje RTS-a osudilo više od tri četvrtine građana\nI. Nikoletić17.07.2020. 12:30\nViše od polovine ispitanih građana veoma je nezadovoljno postupanjem i ponašanjem najodgovornijih političara u vlasti tokom protesta ispred Narodne skupštine proteklih dana, pokazali su rezultati ankete koja se sprovodi na onlajn platformi Tvoj Stav, koju je oformio Biro za društvena istraživanja (BIRODI), a u kojoj je učestvovalo 343 ispitanika.\nSlično su građani ocenili i izveštavanje javnog servisa RTS i drugih televizija sa nacionalnom frekvencijom. Najviše nezadovoljstva izazvalo je izveštavanje TV Pink, gde se čak oko 87 odsto ispitanika izjasnilo da je veoma ili samo nezadovoljno načinom na koji taj medij radi. Postupanje RTS-a ocenjeno je kao veoma negativno od oko 41 odsto građana, ili negativno kod nešto više od 37 odsto ispitanika, dok je rad javnog servisa ocenjen pozitivno od manje od dva procenta građana, a veoma pozitivno od njih 0,98 odsto. Od početka protesta, najpozitivnije je ocenjeno izveštavanje kablovske N1, koju je kao veoma pozitivno videlo 49,35 odsto ispitanika, a kao pozitivno njih 29,35 odsto.\nViše od polovine anketiranih građana, njih 57,05 odsto, veoma negativno je ocenilo postupanje i nastupe predsednika Srbije Aleksandra Vučića, vezane za aktuelne proteste, dok se 27,87 njih opredelilo za ocenu „negativno“. Broj građana koji je zadovoljan predsednikovim postupcima poslednjih dana i u ovom slučaju je veoma mali, pa ih je 2,30 odsto ocenilo kao veoma pozitivne, i isto toliko kao samo „pozitivne“. Da je postupanje predsednika „ni pozitivno ni negativno“ izjasnilo se 5,90 odsto ispitanika, dok je po 2,3 odsto onih koji ili ne prate situaciju, ili svoj stav ne žele da kažu.\nMeđu najčešćim odgovorima na pitanje koji su ključni problemi Srbije, dominiraju korupcija, uništene institucije, autokratska vladavina, loš standard.\n– Anketa je jasno pokazala da građani traže poštovanje zakona, zdrave institucije, zaštićena lična prava i bolji životni standard. Građani koji su zainteresovani za ovu temu su uglavnom ljudi koji pripadaju srednjoj klasi i mladi, a ideološki su socijaldemokratski orijentisani. To su građani koji su poslednjih 30 godina osetili na svojoj koži neku nepravdu od ove države i jednostavno traže da ih neko sasluša, kaže za Danas sociolog Zoran Gavrilović, istraživač Birodija.\nOn dodaje da su ispitanici mahom politički obrazovani, ali da u su u velikom delu oni koji su se, razočarani posle 2012, pasivizovali.\n– Poslednji protest, međutim, pokazuje da je opozicioni potencijal i bunt veći kod građana nego što opozicione stranke mogu da isprate, i strukturom i programom, kaže Gavrilović i dodaje da građani čekaju političku platformu i organizaciju koja će da odgovori na njihove probleme.\nNegativno i o Brnabić, Rebiću, Stefanoviću\nRejting sličan predsednikovom dostigla je i premijerka Ana Brnabić, za koju većina ispitanika, više od 85 odsto, smatra da nije adekvatno reagovala i postupala govoreći o protestima. Veoma nezadovoljno je čak 56,39 odsto građana, dok je samo nezadovoljno njih 28,85. Negativno je ocenjeno i delovanje ministra unutrašnjih poslova, Nebojše Stefanovića, što je stav čak 83,28 ispitanih građana, kao i direktora policije Vladimira Rebića, sa čak 82,30 odsto građana koji su ga ocenili negativno i veoma negativno.\n10 reagovanja na “Izveštavanje RTS-a osudilo više od tri četvrtine građana”\n17. jula 2020. u 12.35\nSto je babi milo,to joj se i snilo,kaze narodna poslovica.\n17. jula 2020. u 12.45\nOvakva istraživanja podrazumevaju odreenu metodologiju, pre sveka kvalifikoivanost uzirka. Zatim potrebno je praviti izvesna uopređenja, obzirom da su taj dogaaj pratile i druge televizijske stanice.\n17. jula 2020. u 13.03\nhahaha, vi opet isto. Vi, i vase cuvene ankete.\nDruštvo • 16.06.2021. 12:11\nViše od polovine građana trudi se da smanji štetne faktore na zdravlje\nDruštvo • 15.06.2021. 17:00\nEXIT • 11.06.2021. 18:25\nViše od 70 odsto onih koji će doći na Exit vakcinisano ili je preležalo korona virus\nNakon poslednjih dopisa i saopštenja Odbora u vezi sa rodno osetljivim jezikom a u kontekstu novog Zakona o rodnoj ravnopravnosti ostaje nedoumica: Da li je Odbor naučna institucija?\nVladavina prava • 17.06.2021. 13:32\nVolja Aleksandra Vučića iznad zakona\nSagovornici Danasa koji se bave pravnim i političkim pitanjima...\nOsmatrajući aktualnu političku situaciju u Srbiji imam dojam da...


Lavrov i Tillerson: “Očuvati teritorijalni intergritet Sirije” – Haber.ba\nLavrov i Tillerson: “Očuvati teritorijalni intergritet Sirije”\nRuski ministar vanjskih poslova Sergej Lavrov i američki državni sekretar Rex Tillerson u utorak su preko telefona razgovarali o situaciji na Korejskom poluotoku, o Siriji i strateškoj stabilnosti.\nGovoreći o bilateralnim odnosima, Lavrov i Tillerson su se složili intenzivirati dijalog o relevantnim pitanjima u području strateške stabilnosti, navodi se u saopštenju ruskog ministarstva vanjskih poslova, prenosi “Sputnik”.\nŠto se tiče situacije u Siriji, “strane su razgovarale o narednim koracima u rješavanju konflikta u Siriji, uz očuvanje njenog teritorijalnog integriteta, uključujući održavanje kongresa sirijskog nacionalnog dijaloga u Sočiju u okviru napora čiji je cilj napredak ka sporazumu na osnovu Rezolucije 2.254 Vijeća sigurnosti UN-a, te podsticanje na direktne pregovore između sirijske vlade i opozicije u Ženevi bez ikakvih preduslova“, dodaje se u saopštenju.\nDvojica dužnosnika također su se složila da sjevernokorejski razvoj nuklearnog i raketnog programa predstavlja kršenje uslova Vijeća sigurnosti.\nMeđutim, Lavrov je ponovo istakao nedopustivost eskalacije tenzija oko Korejskog poluotoka za koju je okrivio agresivnu retoriku Washingtona prema Pyongyangu i jačanje vojnih snaga u toj regiji.\nIstaknuta je potreba za hitnim prelaskom s jezika sankcija na pregovarački proces, navedeno je u saopštenju, prenosi “Fena”…\nTeme:Rex Tillerson, Rusija, SAD, Sergej Lavrov, Sirija, Sjeverna Koreja


DRITAN ABAZOVIĆ U PETAK U DRŽAVNOM PREDSJEDNIŠVU BIH, 11. JULA U SREBRENICI\nObjavljeno: 06. Jul 2021. 18:07:45\n“Komšić i ja ćemo Dritana Abazovića u petak primiti u Predsjedništvu. On je dobrodošao u cijeloj Bosni i Hercegovini”, kategorično je poručio Šefik Džaferović, član Predsjedništva BiH, na kraju obraćanja u Srebrenici i potvrdio kako potpredsjednik Vlade CG Dritan Abazović dolazi 11. jula na godišnjicu genocida u Srebrenici. Izjavu njegovog kolege Milorada Dodika kako Abazović nije dobro došao u RS ocijenio je anticivilizacijskom.\nPotpredsjednik Vlade Crne Gore Dritan Abazović u petak 9. jula dolazi u posjetu Bosni i Hercegovini (BiH).\nAbazovića će primiti članovi Predsjedništva BiH Šefik Džaferović i Željko Komšić, potvrđeno je za Radio Slobodna Evropa (RSE) iz kabineta Šefika Džaferovića.\nRanije je najavljeno da će potpredsjednik Vlade Crne Gore Dritan Abazović i ministar vanjskih poslova te zemlje Đorđe Radulović prisustvovati komemoraciji žrtvama genocida 11. jula u Srebrenici.\nNa sjednici Organizacionog odbora 21. juna, član odbora Ćamil Duraković kazao je da je upućen poziv delegaciji iz Crne Gore, nakon što je Parlament Crne Gore usvojio Rezoluciju o zabrani negiranja genocida.\n"’Najvažnija delegacija koja će biti u Srebrenici 11. jula ove godine su upravo ovi poslanici koji su inicirali usvajanje Rezolucije u Parlamentu Crne Gore, kao i predsjednik Crne Gore kojeg ćemo definitivno pozvati. Nama je to jako važno, jer je to zemlja regiona, dok neki drugi susjedi još uvijek negiraju genocid, iako su zemlje Evrope i svijeta to davno usvojile", kazao je Duraković.\nSkupština Crne Gore, 17. juna, je izglasala Rezoluciju o zabrani negiranja genocida u Srebrenici.\nAbazovića neće primiti predsjedavajući Predsjedništva BiH Milorad Dodik, koji je 22. juna za agenciju Srna rekao da "svi poslanici u Skupštine Crne Gore, koji su glasali za Rezoluciju o Srebrenici, nisu dobrodošli u Republiku Srpsku (RS) jer ta njihova odluka predstavlja direktan udar na RS i srpski narod".\n"Ovim činom donošenja pomenute rezolucije crnogorska Skupština se pretvorila u antisrpsko političko pozorište", rekao je Dodik te se, kako piše Srna, upitao "kakve veze ima Crna Gora sa tragičnim dešavanjima u BiH i kakav je motiv za donošenje takvog jednog akta koji je donešen bezočno i bez argumenata".\nDodik je 18. juna u izjavi za Radio-televiziju Republike Srpske rekao da odluku Skupštine Crne Gore o rezoluciji o Srebrenici "doživljava apsolutno kao neprijateljski čin".


Ivanović: Priliku će dobiti igrači koji još uvek prolaze proveru\nKruševački Napredak u okviru 30.kola Linglong Tire Super lige Srbije gostuje u Subotici gde će odmeriti snage sa ekipom Spartaka.\nŠef stručnog štaba ’’čarapana’’ Dragan Ivanović ističe da njegov tim čeka težak zadatak, kao i da će priliku dobiti igrači koji još uvek prolaze proveru:\n’’Znamo da je Spartak dobra ekipa, imaju maksimalan učinak u poslednje tri utakmice. Nama je to još jedna provera za ovih šest nedelja koliko smo sa ekipom i moram biti zadovoljan što se tiče njihovog odnosa. Upoznao sam sve igrače, njihovu formu i kvalitet. Priliku će dobiti igrači koji još uvek prolaze proveru, kao i dvojici omladinaca.’’\nMeč 30.kola Linglong Tire Super lige Srbije između Spartaka i Napretka igra se u petak 19.juna 2020.godine, sa početkom u 16:30 časova. Obezbeđen je direktan televizijski prenos na prvom programu TV Arena sport.


Centralna banka smanjila rezerve da bi bilo više kredita - Vijesti.me\nU cilju poboljšanja ročne strukture depozita koja bi imala pozitivan uticaj na odobravanje dugočnih kredita (kroz smanjenje kamatnih stopa) Centralna banka (CBCG) je donijela odluku da snizi stopu obavezne rezerve koju banke izdvajaju kod CBCG za depozite sa ročnošću do godinu dana na osam odsto, dok će za depozite do godinu dana stopa obavezne rezerve iznositi 9,5 odsto.\nNova odluka CBCG počeće da se primjenjuje prvog oktobra i bankama je ostavljeno tri mjeseca da se prilagode novom režimu obavezne rezerve, a da bi se spriječile eventualne zloupotrebe predviđene su stroge sankcije za kršenje ove odluke.\nNova odluka CBCG počeće da se primjenjuje prvog oktobra\nRanijom odlukom CBCG iz juna 2009. godine banke su oslobođene izdvajanja obevezne rezerve na sve nove depozite koje sakupe, dok je na depozite kojima su raspolagale, stopa obavezne rezerve bila snižena sa 11 na 10 odsto.\nU bankarskom sektoru nastavljen trend stabilizacije\nNa sjednici Savjeta CBCG konstatovano je da je u bankarskom sektoru nastavljen trend stabilizacije, da je u maju porasla kreditna aktivnost, aktiva banaka i štednja stanovništva, dok ključni problem ostaje visoko učešće loših kredita.\nSavjet je usvojio kvartalni izvještaj glavnog ekonomiste u kome je navedeno da CBCG očekuje rast BDP-a od oko tri odsto, ali potvrda ispravnosti te prognoze moći će se dobiti tek nakon trećeg kvartala koji je najznačajniji u smislu ekonomskog rasta.\nSavjet je usvojio kvartalni izvještaj glavnog ekonomiste u kome je navedeno da CBCG očekuje rast BDP-a od oko tri odsto\n"Iako je situacija značajno poboljšana ključni rizici ostaju visok stepen nelikvidnosti realnog sektora, usporena kreditna aktivnost, rast javnog duga, javni prihodi niži od planiranih, veliki broj pravnih i fizičkih lica koja neuredno izmiruju svoje kreditne obaveze, ali i brojni rizici koji dolaze sa međunarodnog tržišta", rekli su u CBCG.\nSavjet je usvojio i izvještaj o kretanju cijena\nSavjet je usvojio i izvještaj o kretanju cijena prema kome je u posljednja dva mjeseca došlo do zaustavljanja rasta inflacije, kao i da je na rast inflacije u prvom kvartalu najviše uticao rast cijena hrane i energenata, odnosno, prelivanje spoljne inflacije.\n"Imajući u vidu i dalje visok stepen neizvijesnosti kretanja ovih proizvoda na globalnom tržištu, zadržana je postojeća projekcija inflacije za ovu godinu u rasponu od 3,5 do 5,7 odsto", rekli su u CBCG.\nSavjet je usvojio set novih odluka koje regulišu postupanje sa falsifikatima i sumnjivim primjercima euro novčanica i kovanica, Izvještaj o radu Fonda za zaštitu depozita, a odlučeno je i da se u saradnji sa Ministarstvom finansija priprema radna verzija zakona o stambenim štedionicama.\nIzgleda da se spremaju da ponovo ojade stedise.\nizgleda da nijesu obavijesteni (ili se prave da nisu) da su u EU donijeti zakoni koji poostravaju zahtjeve za likvidnoscu banaka i povecavaju obavezne rezerve... ovo je izgleda jos jedan ocajnicki potez da se nesto poboljsa stanje u privredi, a da se pri tom ne vodi racuna o rizicima!


14:00 U FBiH na virus korona pozitivno još 238 osoba, jedna osoba preminula\n13:30 U Hrvatskoj koronom zaraženo još 212 osoba\n28. Jul 2020 201\nUprava Muzeja Republike Srpske prihvatila je prijedlog upućen ispred JU „Kulturni centar Teslić“ da u okviru istraživanja crkava brvnara sjeverozapadne Republike Srpske, uvrsti i objekat koji se nalazi na Banji Vrućici.\nIstraživanja koja provodi Muzej započeta su 2000. godine, a nastavljena su u 2020. godini. Većina prvobitno napravljenih objekata na prostorima Republike Srpske, zbog trošnosti materijala od kojih su građeni, danas egzistiraju kao replike ili rekonstruisane crkvice sa simboličnom porukom. Predmet istraživanja Muzeja jesu priče i legende koje svjedoče o načinima i uslovima na koje su ove crkve građene.\nTakođe, ovo je prilika da se zabilježi postojanje originalnih prvobitnih elemenata iz vremena nastanka ovog objekta (po predanjima godina nastanka je 1642.).\nPretpostavlja se da je brava na vrućičkoj crkvi originalna, iz perioda gradnje.\nVelika je vjerovatnoća da je prvobitna vrućikča crkva brvnara bila najstariji poznati objekat, ovog tipa i namjene, na području istraživanja, tačnije na sjeverozapadnom području Republike Srpske.\nZnačaj ovog projekta višestruk je za opštinu Teslić i Republiku Srpsku. Publikacijom vrućičke crkve brvnare u monografiji Muzeja Republike Srpske obezbjeđuju se pisani tragovi u zvaničnoj dokumentaciji institucija Republike Srpske. Popularizovanjem ovog objekta, popularizuje se lokalna sredina i njeno stanovništvo.\nProvođenjem ovog projekta JU „Kulturni centar Teslić“, ostvaruje svoje programske ciljeve i radi na očuvanju i promovisanju nematerijalnog nasljeđa opštine Teslić, a pri tome se primjenjuje i institucionalna saradnja koja je jedini ispravni put u realizaciji ovakvih projekata. Muzej Republike Srpske svojim resursima, stručnim savjetima i organizacionim iskustvima može da pruži veliku pomoć lokalnoj zajednici kao što je Teslić na čijoj teritorija postoji izražena potreba za zaštitom i očuvanjem kulturnog nasljeđa.\nOvakva saradnja već daje ozbiljne rezultate kao što je nedavni upis teslićkog veza na Listu nematerijalnog nasljeđa Republike Srpske, a značajan rezultat će biti i uvrštavanje vrućičke crkve brvnare u monografiju Muzeja Republike Srpske.\nOvo je, nadamo se, samo početak ostvarivanja svih zacrtanih ciljeva, gdje je prije svega, pored mnogih elemenata u ruralnim sredinama, potrebno poraditi na promociji i markiranju elemenata u gradskom jezgru koji su nepravedno stavljeni u zapećak.\nPosebna zahvalnost za saradnju svakako se mora iskazati vrućičkom svešteniku Željanu Saviću i teslićkom arhijerejskom namjesniku Miladinu Vukoviću, koji su blagonaklono ugostili predstavnike Muzeja PC i „Kultunog centra Teslić“.


Turska odustaje od finansiranja ceste Sarajevo - Beograd?! - Portal 072info\nOd turskog finansiranja gradnje moderne brze ceste Sarajevo – Beograd, prema svemu sudeći, neće biti ništa!\nSvi upiti zvaničnog Sarajeva, pa i Beograda, prema Ankari o modalitetima finansiranja, planovima i rutama te karakteru puta (magistrala, brza cesta ili autoput), iz turske vlade ostaju već mjesecima bez odgovora.\nDa zlo bude gore, u komunikacijama s diplomatima Srbije, ali i BiH, turski zvaničnici ne kriju da nemaju nikakve informacije o inicijativi koju je svojevremeno lansirao ministar ekonomije Nihat Zejbekdži (Zeybekci). Oni se, čak, ne libe reći da Turska nema nikakvo iskustvo u projektima ovakve vrste te da će i sami zatražiti pojašnjenje državnog ministarstva ekonomije.\nA Zejbekdži je još prošle godine zvaničnicima BiH i Srbije ponudio da Turska u cijelosti finansira gradnju ceste za Beograd, sa svom pratećom dokumentacijom i „pripadajućim cestama, šinama, priključcima…“.\nSa sastanka Zejbekdžija s regionalnim zvaničnicima: Ponuđeno da Turska finansira projekt\nTurski ministar je svojim sagovornicima iznio i ličnu želju da mu negdje u BiH preporuče nekretninu koju bi kupio.\nI u Sarajevu i u Beogradu je ponuda Ankare o cjelovitom finansiranju velikog zajedničkog projekta objeručke prihvaćena.\nU jednom je momentu Federalni parlament (ničim pitan!) odlučio da cesta treba ići iz Sarajeva na Tuzlu i Bijeljinu i priključiti se na koridor 11 koji se gradi u Srbiji. U BiH je trajala živa ne samo politička debata i ponuđene su čak tri varijante za prolazak ceste za Beograd. I iz Beograda su ministra i tursku vladu uredno informirali o svojim aktivnostima.\nNo, upiti o detaljima koji su potrebni i BiH i Srbiji za daljnje aktivnosti na realizaciji ceste Sarajevo – Beograd, ostajali su bez odgovora.\nPosljednji primjer je i nedavno pismo koje je ministar komunikacija i prometa BiH Ismir Jusko (SBB) poslao u Ankaru. U njemu je, kako je javnost obaviještena, postavljeno i pitanje na koji način Turska kani finansirati projekt, je li u pitanju donacija, kredit ili koncesija… Odgovora nema već puna dva mjeseca!\nAnketa u Zenici: Koristite li usluge privatnih zdravstvenih ustanova? (VIDEO)


PETRONIJEVIĆ NAKON PRESUDE PROVEO DAN SA KARADŽIĆEM, STIGLA I DELEGACIJA IZ RS-a: Ne miri se sa presudom, tražimo način da... | Slobodna Bosna\nPETRONIJEVIĆ NAKON PRESUDE PROVEO DAN SA KARADŽIĆEM, STIGLA I DELEGACIJA IZ RS-a: Ne miri se sa presudom, tražimo način da...\nPravni tim pravio planove o prikupljanju dokaza koji bi mogli dovesti do toga da uspije revizija drugostepene presude kojom je Karadžić u Hagu osuđen na doživotni zatvor.\nAdvokat Goran Petronijević izjavio je da je proveo dan sa prvim predsjednikom Republike Srpske Radovanom Karadžićem u pritvorskoj jedinici u Ševeningenu gdje je pravni tim pravio planove o prikupljanju dokaza koji bi mogli dovesti do toga da uspije revizija drugostepene presude kojom je Karadžić u Hagu osuđen na doživotni zatvor.\n– Čini mi se da smo mi iz tima odbrane gore podnijeli jučerašnju presudu nego Radovan Karadžić. On je nas smirivao – rekao je Petronijević za Alternativnu televiziju i dodao da se Karadžić odlično drži.\nDelegacija RS-a posjetila Karadžića u Hagu\nZajedno sa direktorom Centra za istraživanje rata i ratnih zločina, proveo je dan u pritvorskoj jedinici sa Karadžićem. Milomir Savčić i Milorad Kojić kažu da je presuda politička i da je Karadžiću to jasno.\nPredsjednik Boračke organizacije Republike Srpske Milomir Savčić kaže da im je Karadžić rekao da je apsolutno svjestan da je presuda donesena na način koji ne oslikava činjenično stanje i ne predstavlja zadovoljenje pravde.\nDirektor Centra za istraživanje rata i ratnih zločina Milorad Kojić ocjenjuje da je presuda politička i da je Karadžiću to i te kako jasno.\nPrema njegovim riječima, Karadžić im je rekao da su haške sudije ljudi bez morala, zbog čega je drugostepenu presudu dočekao smireno.\nMeđunarodni rezidualni mehanizam za krivične sudove u Hagu izrekao je juče prvom predsjedniku Republike Srpske Radovanu Karadžiću drugostepenu presudu kojom ga je osudio na kaznu doživotnog zatvora.\nČOVIĆ PANIČNO UOČI SJEDNICE PREDSJEDNIŠTVA BiH: "Ugrožavanje državne stabilnosti putem opstrukcije Sporazuma, rizik je..."\nSENZACIONALNI TRANSFERI UŽIVO: Luka Jović tek što je došao napušta Real, Neymar neće ni u Real ni u Barcelonu, očekuje se prelazak u tim našeg Zmaja…


Čovek iz Indije pomogao svojoj ženi sa kojom ima dvoje dece, da se uda za voljenog ljubavnika! - mediji.net\nJedan Indijac odlučio je da uradi nešto neverovatno, nešto što bi verujemo malo ko uradio. On je odlučio da pomogne svojoj ženi (supuzi) da se uda za svog ljubavnika\nJedan Indijac odlučio je da uradi nešto neverovatno, nešto što bi verujemo malo ko uradio. On je odlučio da pomogne svojoj ženi (supuzi) da se uda za svog ljubavnika.\nUttman Mandal i Sapna Kumari, iz mesta Bagalpura, u indijskoj državi Bihar, venčali su se 2014. godine i zajedno imali dvoje dece. Neko vreme bili su srećni zajedno, ali u jednom trenutku Sapna se...\nljubavnikUskoro još vesti\nindija indijaAktuelna tema\nSada da pitate nekoga na kojoj ruci se nosi venčani prsten, verovatno bi tačno znali da odgovore samo oni koji ga nose.


Najviši stepen odgovornosti političkih činilaca ! – ERVROPSKE ROMSKE NOVINE – ERVROPAKO ROMANO LIL – EUROPEAN ROMA NEWSPAPERS\nNebojša Vladisavljević 04/05/2020 0\nRP potvrdila prisustvo na današnjim konsultacijama povodom izbora.\nOčekujemo najviši stepen odgovornosti političkih činilaca, Romska Parije će se odazvati pozivu Predsednika Republike Aleksandra Vučića da učestvuje na današnjem sastanku posvećenom analizi aktuelne situacije u vezi sa prestankom vanrednog stanja i nastavka izbornih radnji.\nPortparolka Romske Partije Sanja Šajn je tim povodom izjavila:\n,,Izborne aktivnosti moramo da spovodimo u otežanim uslovima, to zahteva od svih učesnika na današnjim konsultacijama, kod Predsednika Republike mudrost i pre svega odgovornost prema građanima i građankama.\nRešenja oko kojih se budemo dogovorili moraju da uvaže činjenicu da će se nastavak izbornih radnji sprovesti neposredno posle ukidanja vanredne situacije ali u uslovima kada će na snazi da ostanu određene vanredne mere.\nOčekujemo razumevanje i saradnju medju učesnicima .


Na levoj obali nije zabeležena prekomerena potrošnja vode - www.lobi-info.rs\nNa levoj obali nije zabeležena prekomerena potrošnja vode\nBojan K. 11. juna 2014., 15:48 3.2k Views\nBeogradski vodovod uputio je apel za racionalnu potrošnju vode, ali ne i sugrađanima leve obale Dunava, gde je potrošnja, kako kažu, na racionalnom nivou.\nPotrošnja vode na levoj obali Dunava trenutno je na racionalnom nivou, te građani ne ugrožavaju sistem „Beogradskog vodovoda“.\n„Na levoj obali Dunava nije zabeležena enormna i neracionalna potrošnja vode, te građani ne ugrožavaju sistem vodovoda“, kažu iz Beogradskog vodovoda.\nDodaju da je hitan apel za racionalnu potrošnju upućen samo stanovnicima opštine Barajevo, koji su utrostručili maksimalnu dnevnu potrošnju od 350 litara vode po stanovniku na dan, te troše kao gradovi od stotinu hiljada stanovnika\nTokom perioda izuzetno visokih temperatura, danas 34 stepena, povećane su i potrebe građana za vodom. Racionalno koristite vodu kako bi „Beogradski vodovod“ uspešno zadovoljavao potrebe snabdevanja.\nPrethodna objava Leva obala za 10 godina imaće kanalizacionu mrežu i fabriku za prečišćavanje vode\nSledeća objava U udesu na Pančevačkom putu povređene dve osobe\nU udesu na Pančevačkom putu povređene dve osobe


Nemar vlasti u HNŽ – u prema osobama s invaliditetom - Narodna stranka Radom za boljitak -\nBy On 2 Decembra 2011 In vijesti\nNemar vlasti u HNŽ – u prema osobama s invaliditetom\nMilenko Paunovski, vijećnik Narodne stranke Radom za boljitak i predsjednik komisije za odnose sa nevladinim organizacijama i vjerskim zajednicama u Gradskom vijeću Grada Mostara, danas je u Mostaru na poziv Udruženja mladih ”Ružičnjaka – Los Rosalesa” sudjelovao na Javnoj prezentaciji formiranja koalicije ”Zajedno smo jači”.\n”Kao predsjednik komisije za odnose sa nevladinim organizacijama i vjerskim zajednicama u Gradskom vijeću Grada Mostara izuzetna mi je čast i zadovoljstvo što sam danas bio svjedok ovog veoma važnog događaja. Ujedinjenje udruga za djecu sa posebnim potrebama i osobama sa invaliditetom iz cijele županije je veliki korak naprijed u radu za sve organizacije koje djeluju na ovom polju, no ono što je zabrinjavajuće jeste nemar vlasti u HNŽ-u koja nije donijela nikakav konkretan zakon za osobe sa invaliditetom. Na nivou Federacije BiH postoji zakon koji se odnosi na osobe sa invaliditetom, te je nužno taj isti zakon primijeniti i uskladiti za županijski nivo”, izjavio je Milenko Paunovski, vijećnik Narodne stranke Radom za boljitak i predsjednik komisije za odnose sa nevladinim organizacijama i vjerskim zajednicama u Gradskom vijeću Grada Mostara.\nU koaliciju ”Zajedno smo jači” su se uključile udruge osoba sa invaliditetom iz gotovo svih općina Hercegovačko-neretvanske županije koje će djelovati ciljano na donošenju sistematskih rješenja kada su u pitanju osobe sa invaliditetom.\n”Klub vijećnika Narodne stranke Radom za boljitak pruža punu podršku radu udrugama za osobe sa invaliditetom, te još jedanput apelira svim strankama kako u Gradskom vijeću Mostara tako i u Skupštini HNŽ-u na potrebe osoba sa invaliditetom, te hitno donošenje konkretnih mjera i zakona preko kojih će ove udruge moći lakše djelovati”, zaključio je Paunovski.\nPrevious: Jerko Ivanković Lijanović: Platforma i vlast u Federaciji BiH mogu funkcionirati i bez HSP-a\nNext: Predsjednik obavio svoju građansku dužnost


NSA špijunirala Jahu i Gugl – mojKontakt portal – Radio Televizija Kontakt\nNSA špijunirala Jahu i Gugl\nTaj list je, citirajući dokumente dobijene od bivšeg službenika NSA Edvarda Snoudena i na osnovu intervjua sa zvaničnicima, naveo da je agencija prikupljala podatke sa naloga stotina miliona korisnika, uključujući onih iz SAD, prenosi AFP.\nU tekstu “Vašington posta” se navodi da program nazvan MUSCULAR, koji zajednički vode NSA i britanska bezbjednosna agencija GĆQ, omogućava agencijama da presreću podatke sa fiber optičkih kablova koji koriste američki internet giganti “Jahu” i “Gugl”.\nTaj program je tajan, za razliku od PRISM-a, koji do podataka od tehnoloških kompanija dolazi zahvaljujući sudskim nalozima, navodi “Post”.\nTaj list je objavio tajni dokument sa datumom 9. januar 2013, koji otkriva da je NSA u prethodnih 30 dana prikupila i obradila oko 181 miliona snimaka, od “metapodataka” koji ukazuju ko je poslao ili primio mejlove, pa do tekstualnih, audio i video materijala.\nDokumenti koje je objavio “Post” ukazuju da se mjesto gde je NSA upadala u komunikacije nalazi izvan SAD i da im je tajni pristup omogućio jedan neimenovani provajder telekomunikacionih usluga.\nNSA je tako imala veću slobodu u prisluškivanju nego da ga je obavljala sa američke teritorije, gdje bi toj agenciji bio potreban sudski nalog, navodi američki list.\nNema cigareta za mlađe od 21 godine


ZDRAVLJE - Stranica 102 od 121\nPočetna / ZDRAVLJE (page 102)\n„Stres, loša hrana, hlorisana voda, vazduh pun olova i gasova dovode do bolesti. Okrenite se prirodi, biljkama i zdravoj hrani, poručuje nam dr Ljubinka Stojković, lekar i iscelitelj koja u svojoj praksi kombinuje klasičnu i tradicionalnu medicinu.\nŠta svaka dama treba da zna o letnjoj intimnoj nezi\n25. jula 2016.\tHIPOKRAT, ZDRAVLJE 0\nVaginalne infekcije su jedna od najčešćih ginekoloških oboljenja kod žena, a to je naročito izraženo u letnjim mesecima. Ali, u letu treba uživati a kako da sačuvati zdravlje objasniće nam dr Vesna Jovanović, specijalista ginekologije i akušerstva iz niškog Doma zdravlja „Hipokrat“.\nŠampionka NIŠ OPEN 2016 je Helena Stević iz Francuske ali poreklom iz Srbije. Ona je u finalu bila bolja od Poline Akimove iz Rusije sa 2:1 (1/6, 7/6, 6/2).\n22. jula 2016.\tBIZNIS, ZDRAVLJE 0\nU okviru kampanje „Bezbednost nikada nije na odmoru“, u periodu od 15. juna do 15. septembra organizovano je prikupljanje sredstava za nabavku prekopotrebnih fiksatora za bezbedan prevoz dece kolima Hitne pomoći.\nDostupnije terapije za lečenje kancera\nDva nova zračna akceleratora već namontirana u „bunkeru“ niškog Kliničkog centra a početak rada zavisi procedure za izdavanje upotrebne dozvole od nadležnih institucija, ali ne duže od dva meseca.\nBiljne amajlije za ljubav, zdravlje i blagostanje\n18. jula 2016.\tLEKOVITO BILJE, TRADICIJA 0\nNebitno je da li verujete u legende i narodna predanja, koja se vekovima prenose sa kolena na koleno, sam odlazak u prirodu oplemenjuje organizam i podiže imunitet. Dovoljno je da sa grupom probranih prijatelja krenete do prve planine ili livade i da uživate u prelepom mirisu biljaka koje vas okružuju. …


GRAĐANSKA INICIJATIVA "PRIRODA I DRUŠTVO": IZBORI ZA MESNE ZAJEDNICE SIMULACIJA DEMOKRATIJE - Magločistač\nPočetna Aktuelno GRAĐANSKA INICIJATIVA „PRIRODA I DRUŠTVO“: IZBORI ZA MESNE ZAJEDNICE SIMULACIJA DEMOKRATIJE\nGRAĐANSKA INICIJATIVA „PRIRODA I DRUŠTVO“: IZBORI ZA MESNE ZAJEDNICE SIMULACIJA DEMOKRATIJE\nPostavio/la: MagločistačObjavljeno: 09.07.2019 Kategorija: AktuelnoNema komentara\nReagujući na izbore za savete mesnih zajednica održane u nedelju, 7. jula, Građanska inicijativa “Priroda i društvo” ocenila je danas da su građani i građanke Subotice s pravom iste bojkotovali kao “simulaciju demokratičnosti”, što je posledica dugoročnog procesa gušenja neposredne demokratije.\n“Građani su ove izbore, nažalost, uvek potcenjivali, delom nesvesni koliko mogu i sami da utiču na svoje okruženje a delom i zato što i na ovom, najnižem nivou ima mnogo manipulacija. Od kada je uveden višestranački sistem izbori na nivou mesnih zajednica su bivali sve više marginalizovani. Zbog toga, ljudi su sve više gubili veru u to da ih uopšte neko pita za bilo kakav plan koji se želi realizovati u njihovom komšiluku. Ovaj proces degradacije i gušenja neposredne demokratije je nedeljnim farsičnim izborima, na koje su izašli samo članovi i simpatizeri vladajuće koalicije, i to njih tek nešto preko 16% od upisanih birača, doveden do kraja”, ocenjuju iz ove građanske inicijative.\nOni podsećaju da je suština demokratije da se što više građana uključi u izborne i procese donošenja odluka, naročito na nivou svojih mesnih zajednica gde se suočavaju sa svakodnevnim životnim problemima.\n“Vladajuća koalicija u gradu Subotici je uprkos tome, raspisala pomenute izbore pre nešto više od mesec dana, ostavivši premalo vremena da se građani informišu ili organizuju pretendente koji bi oponirali vladajućim strukturama. Opozicija je stoga, sa pravom pozvala na bojkot. Raspisivanjem izbora za Mesne zajednice na ovaj način, vladajuća koalicija u gradu upustila se u izbore koji su bili samo simulacija demokratičnosti”, navodi se u saopštenju za javnost, i dodaje:\n“Realnost je, nažalost, potpuno suprotna. Strateške odluke se donose u uskom krugu ljudi i interesnih skupina. Za infrastrukturna, komunalna, pitanja rada i odgovornosti nadležnih službi pa do investicionih i pitanja kako se troši javni novac kroz razne poreze i dadžbine građane niko ne pita. Ne postoji transparentnost niti javna dostupnost informacija. Građani, koji nisu članovi vladajućih partija, očigledno nemaju pravo da na valjan način učestvuju u društveno političkim procesima na nivou grada i u donošenju odluka. Postoje razni pozitivni primeri u svetu, pa čak i kod nas, gde lokalne vlasti pristupaju referendumima na kojima se građani izjašnjavaju o važnim pitanjima koja ih se tiču. Primer od nedelje, svakako ne predstavlja to. Nedeljni rezultati ipak bude nadu jer je većina građana Subotice prepoznala nedemokratski karakter ovih izbora i većinski ih je bojkotovala”.\nOvakvim odnosom prema izborima i demokratskim procesima u poslednjih 30 godina, politički akteri doveli su kod građana do osećaja apatije i bespomoćnosti, smatraju iz Inicijative.\n“Zbog toga i postoji stav da se ništa ne može promeniti, da niko ne sluša i ne uključuje građane u donošenje odluka i da se ne vredi baviti politikom. A politika upravo treba da štiti interese građana u najširem obimu”, zaključuju, te napominju da Građanska inicijativa “Priroda i društvo” želi da svojim delovanjem utiče na povećanje građanske svesti, kako bi se pomenuti procesi pokrenuli.\n“Nama su potrebne ‘male pobede’ i pozitivni primeri borbe za javni interes kako bi se građanima vratila moć i vera da mogu da utiču na život oko sebe. Građanska inicijativa ‘Priroda i društvo‘ Subotica će u narednom periodu delovati u tom smeru”, navodi se na kraju.


Upravljanje održivošću - Dun & Bradstreet\nMi promovišemo razvoj održivog društva\nSvesni smo da odluke koje pravimo u našem poslovanju utiču na svet oko nas: društvo, ljude i životnu sredinu. Rad u skladu sa globalnim principima i smernicama je podrazumevano i sastavni deo našeg poslovanja.\nDun & Bradstreet se pridržava deset smernica za kompanije koje se odnose na ljudska prava, pitanja radnog prava, životnu sredinu i korupciju.\nDun & Bradstreet od 2015. primenjuje smernice Global Reporting Initiatives (GRI) za izveštavanje o održivosti i izveštaje pod nivoom C.\nSmernice širom grupe\nAko želimo da osvojimo poverenje naših klijenata, svi u Dun & Bradstreetu moraju da se pridržavaju najviših standarda poslovne etike. To važi za zaposlene, konsultante i partnere za spoljnu saradnju, kao i za menadžment, direktore i upravni odbor.\nImamo politiku nulte tolerancije na sve oblike korupcije i aktivno radimo da bismo obezbedili da se korupcija ne pojavljuje unutar kompanije.\nisnode nije politički opredeljen, a sredstva preduzeća nisu korišćena za podršku političkim kampanjama ili za bilo koju drugu političku svrhu.\nDun & Bradstreet se pridržava Zakona o zaštiti konkurencije na tržištima na kojima poslujemo.\nDun & Bradstreet uvek nastoji da obezbedi održivo visoku i stabilnu dobit, ali nikada na štetu životne sredine. Naše inicijative za upravljanje životnom sredinom biće proaktivne i inovativne, a mi ćemo biti model za naše klijente, dobavljače i partnere.\nDoprinećemo održivom društvu u kom ćemo razmatrati i trenutne potrebe i potrebe budućih generacija.\nUsklađeni smo sa primenjivim zakonima, propisima i pravilima u našem radu na polju zaštite životne sredine.\nNaši ciljevi na polju zaštite životne sredine mere se i kontinuirano ih pratimo.\nRad na zaštiti životne sredine je sastavni deo svakodnevnih poslova.\nJasni zahtevi u brojnim područjima\nDun & Bradstreet očekuje od svih dobavljača da se pridržavaju našeg Kodeksa ponašanja za dobavljače i da proaktivno i sistematski rade da bi obezbedili da ga sprovode i svi podizvođači naših dobavljača. Kodeks ponašanja kompanije Dun & Bradstreet propisuje minimalne zahteve za poslovnu etiku, uticaj na životnu sredinu, radne uslove, ljudska prava, zdravlje i bezbednost na radu.\nZahtevamo od dobavljača da se pridržavaju zakona i propisa.\nNaši dobavljači moraju da podržavaju i poštuju ljudska prava.\nNaši zaposleni su ključ za budućnost\nCilj nam je da budemo atraktivan poslodavac i da kontinuirano radimo na razvoju i zadržavanju kvalifikovanih i motivisanih zaposlenih. Aktivnosti unutar naše organizacije se sprovode bez izuzetka u pozitivnom i profesionalnom radnom okruženju, koje promoviše zdravlje i bezbednost zaposlenih.\nNe tolerišemo bilo kakav oblik zlostavljanja ili uznemiravanja, bez obzira na pozadinu.\nPrimenjujemo jednaku platu i druge uslove za jednake veštine i rad.\nInicijative na polju našeg radnog okruženja obuhvataju i fizičko i psihosocijalno okruženje.


Adobe | Kursevi.com\nAdobe je američka multinacionalna softverska kompanija koja je najpoznatija po programima za obradu fotografija, ilustracija i grafike. Dovoljno je pomenuti njihove najpoznatije proizvode Adobe Photoshop i Adobe Illustrator pa da bude jasno da je reč o veoma uticajnoj kompaniji. Ipak, u portfoliju kompanije se nalaze brojni programi koji olakšavaju skakodnevni (Adobe Acrobat Reader i Portable Document Format – poznatiji kao PDF) i profesionalni rad (Dreamweaver, InDesign, Premiere, After Effects…).\nVeliki izbor softverskih rešenja je doneo veliki ugled kompaniji, pa su tako zvanični Adobe sertifikati veoma cenjeni širom sveta. Kako bi ove potvrde znanja zaista imale težinu, testovi koji se organizuju nisu nimalo laki. Stoga je potrebna dobra priprema i proučavanje materije, a preporučljivo je i konsultovanje sa iskusnim stručnjacima. Interesantno je da je pripremanje za sertifikat prilično intenzivno i dinamično, jer se programi neprestano unapređuju, pa se i testovi redovno ažuriraju. Zato se preporučuje intenzivno i posvećeno proučavanje Adobe programa.


Beč i Sarajevo: Strategija pametnog grada uz bečko znanje i iskustva\nVestiAustrijaBeč i Sarajevo: Strategija pametnog grada uz bečko znanje i iskustva\nAustrijaPrivredaŽivot u Beču\nManifestacija "Dani Beča u Sarajevu" koja je održana od 2. do 4. jula predstavlja nastavak zajedničkog projekta gradova prijatelja, Sarajeva i Beča.\nU Sarajevu su od 2. do 4. jula 2018. godine u organizaciji Grada Beča i Grada Sarajeva, kao i predstavništva Eurocomm-PR Sarajevo, održani „Dani Beča“.\nTradicionalna manifestacija koja se održava u mnogim evropskim gradovima gde Eurocomm-PR ima svoja predstavništva donela je ovog puta u Sarajevo dašak austrijske prestonice, ali i inovativne projekte zbog kojih je Beč već deveti put zaredom proglašen gradom s najboljim kvalitetom života u svetu.\nOvo je treći put da Beč dolazi u Sarajevo i da se nastavlja saradnja i konstruktivni dijalog, gde Grad Beč prenosi svoja iskustva i znanja u vidu pozitivnih praksi nudi na međunarodnoj sceni i gradovima partnerima.\nNa otvaranju „Dani Beča u Sarajevu” predstavljen je najveći muzički festival na otvorenom u Evropi – Donauinselfest, koji se već 34 godina održava u Beču i svake godine ga poseti Vviše od 2 miliona posetilaca. Atmosferu Donauinselfest-a dočarao je ovogodišnji pobednik takmičenja “Rock the Island Contest” , DJ Febration, koji je proglašen mladom muzičkom nadom u Austriji. Njegov nastup na “Trgu djece Sarajeva” ispred tržnog centra BBI, i sladoled po imenu “Dani Beča, doneo je bečko leto u Sarajevo.\nZa posetioce je organizovana nagradna igra, zabava s photo boothom s fotografijama s motivima Beča, kao i video prezentacija pametnih rešenja koja se svakodnevno primenjuju u Beču.\nBrojne goste iz političkog, privrednog, kulturnog života BiH, Kantona Sarajevo i ambasadora Austrije u BiH Martina Pammera pozdravili su direktorka Eurocomm-Pr u Sarajevu Berina Filipović-Kulenović, zastupnik bečkog Pokrajinskog parlamenta i bečki gradski poslanik Marcus Schober i zamenik gradonačelnika Sarajeva Ivica Šarić.\nDvodnevna konferencija u hotelu „Evropa“ na kojoj su stručnjaci oba grada razmenjivali svoja iskustva iz inovativnih projekata pametnog planiranja gradova bila je glavni deo manifestacije. Razgovaralo se o temama kao što su: smart city strategije, urbana mobilnost, voda, energija, inovacije i pametna rešenja u radu jedinica lokalne samouprave.\nPredstavljene su i dve veoma popularne aplikacije gradske uprave “LiveApp” i “ReciBeču” čiji je chatbot bio prvi chatbot jedne gradske uprave u svetu.\nU okviru boravka bečke delegacije u Sarajevu izvršena je primopredaja vatrogasnog vozila bečke vatrogasne brigade Vatrogasnom društvu Alipašin most. Radi se o nastavku više od deset godina duge saradnje između vatrogasne brigade Beča i Sarajeva , i Vatrogasnog saveza Kantona Sarajevo.\nAustrija Beč Bosna i Hercegovina dijaspora u Beču nauka privreda sarajevo život u beču\nBeč: Stupila na snagu zabrana roštiljanja na javnim prostorima


Vijeće sigurnosti: Pooštravanje sankcija prema iranskom režimu\nVijeće sigurnosti Ujedinjenih nacija je izglasalo treći, još oštriji, krug sankcija protiv Irana zbog odbijanja valadajućeg režima da suspenduje program obogaćivanja uranijuma. Za te oštrije sankcije je glasalo 14 članova, dok je Indonezija bila suzdržana. Odgvovarajućom rezolucijom nalaže se pojačavanje ograničenja na trgovinsku razmjenu sa Iranom, dalje ograničavanje putovanja i raspolaganja imovinom osobama uključenim u nuklearne i raketne programe Teharana, kao i pojačan nadzor nad poslovanjem banaka u Iranu.\nI direktor Međunarodne agencije za atomsku energiju Mohamed ElBaradei smatra da Iran mora dostaviti više detalja o svojim nuklearnim aktivnostima. On je danas 35-to članom Upravnom odboru Agencije rekao da su nuklearne aktivnoti Irana i dalje zabrinjavajuće, uprkos poboljšanoj transparentnosti u nekim oblastima.\nIranski izaslanik u IAEA Ali Asghar Soltanieh navode gospodina ElBaradeia odbacio je kao netačne i politički motivirane. S druge strane, američki ambasador pri Agenciji Gregory Schulte je istakao brojen informacije ukazuju da i dalje ostaju otvorena "zabrinjavajuća pitanja" koja snažno upućuju da iranski režim razvija tajni program nuklearnog naoružanja.


19-05-2019 23:26 Sport Fudbal\nFudbaleri Crvene zvezde, uoči meč protiv Napretka, proslavili su 30. jubilarnu titulu šampiona države pred više od 30.000 gledalaca na stadionu "Rajko Mitić".\nCrvena zvezda (Foto: Jutjub)\nKapitenu Nenadu Milijašu, koji se oprašta od igračke i započinje trenersku karijeru, trofej prvaka Srbije uručio je potpredsednik Fudbalskog saveza Srbije i bivši napadač Zvezde, Marko Pantelić, na montažnoj bini kod južne tribine stadiona.\nPrethodno, svi igrači Zvezde i stručni štab na čelu sa Vladanom Milojevićem pojedinačno su dobili ovacije navijača.\nIsti tako proslavljena je i titula iz 1946. godine, naknadno priznata prošle nedelje na Skupštini FSS.\nPročitajte OVDE ispovest žene koja je zavisna od seksa.\nOsnovan odbor Srpske desnice u Kruševcu (FOTO)\nANALITIČARI: Haradinajev zahtev za učešće u dijalogu za političke poene i cenkanje


Da li Rusija leti sa Olimpijade? china radio international\nDa li Rusija leti sa Olimpijade?\n2016-07-20 10:47:10 cri\nPrvi čovek Međunarodnog olimpijskog komiteta Tomas Bah najavio je najrigorozniju kaznu prema svakom pojedincu ili organizaciji, koji su umešani u neki doping skandal. Mnogi su protumačili da je to uvod u izbacivanje Rusije sa Igra.\nIpak, Međunarodni olimpijski komitet (MOK) verovatno neće suspendovati Rusiju sa Igara u Riju, nakon izveštaja Svetske antidoping agencije (WADA) o sistemskom dopingu, nego će kazniti odgovorne funkcionere.\nReagovao je i ruski predsednik Vladimir Putin, koji je rekao da je u pitanju opasno mešanje politike u sport, kao i da su dokazi posledica svedočenja čoveka sa skandaloznom reputacijom Grigorija Rodčenkova.\nU pitanju je bivši šef antidoping laboratorije Rusije, koji živi u Los Anđelesu, a protiv koga je u Moskvi još 2012. godine pokrenut krivični postupak zbog kršenja antidoping pravila.


'U ovoj godini bit će otpušteno još 4.000 radnika' - Klix.ba\n15.1.2009. u 15:30\nAmerički proizvođač mobilnih telefona "Motorola", koji je u oktobru najavio 3.000 otkaza, saopćio je da će ove godine otpustiti dodatnih 4.000 radnika.\nU saopćenju "Motorole" se navodi da će nova mjera otpuštanja doprinijeti uštedi od oko 700 miliona dolara godišnje od 2009., dok će zajedno s prethodno najavljenim otkazima ukupna ušteta iznositi 1,5 milijardi dolara za godinu, javile su danas agencije.\nTo je najnovija mjera za smanjenje troškova koju preduzima "Motorola", koja se poslednjih godina trudi da oživi poslovanje.\nTa kompanija je u decembru 2007., kada je počela program otpuštanja, imala ukupno 66.000 zaposlenih, a ukupan broj radnika koji će napustiti firmu do okončanja realizacije novih otkaza će iznositi 12.000.\n"Motorola" je također saopćila da očekuje da će prihodi za četvrto tromjesečje iznositi između sedam i 7,2 milijarde dolara, prema očekivanju analitičara od 7,5 milijardi dolara, što je posljedica daljeg pada tražnje.\nBroj prodatih proizvoda je u posljednjem tromesečju 2008. iznosio oko 19 miliona, što je 25 posto manje u odnosu na treći kvartal.


AKTIVNI KISEONIK 150ml DEVERRA - Boneda\nAKTIVNI KISEONIK 150ml DEVERRA\nAktivni kiseonik je stabilan ekološki rastvor sa antimikrobnim delovanjem, na bazi stabilnog aktivnog kiseonika iz perisirćetne kiseline. Ima višestruku primenu, osvežava, neguje i čisti kožu, posebno deluje na akne i bubuljice, umiruje kožu nakon depilacije, brijanja. Zbog svog blagotvornog umirujućeg delovanja može se koristiti posle uboda insekta i kod iritirane i suncem oštećene kože. Štiti od isušenja, a stopalima i nogama daje osećaj udobnosti. Koža lica postaje elastičan i dobija svež i zdrav izgled.\nUpotrebljava se nerazblaženo i nanosi se prskanjem pomoću prskalice na lice, ruke, telo, više puta dnevno po potrebi. Posle upotrebe nije potrebno ispiranje , brzo upija u kožu\nAKTIVNI KISEONIK 150ml DEVERRA količina\nŠifra proizvoda: 101320 Kategorije: Kapi , sirupi i eliksiri, Kozmetika i Higijena, Nega lica, Nega tela, Zdravi , lepi i vitki, Zdraviji dodaci ishrani\nBudite prvi koji će napisati recenziju “AKTIVNI KISEONIK 150ml DEVERRA” Odustani od odgovora


"VUKOVI" SILNI NA STARTU: Dubočica 54 - Šamot 26:21 - Dnevnik Juga\nчетвртак , 16 јула 2020\nU leskovačkoj Covid bolnici na lečenju 142 osobe, 60 na kiseoniku – Preminula još 1 osoba, sedma žrtva u poslednjih 15-ak dana\nU KC Niš na lečenju 351 osoba , u Covid bolnicama Leskovac 142, Vranje 188 i Surdulica 62 – Preminule 3 osobe\nOd početka epidemije Covid 19 u Srbiji preminulo 429 osoba, zaraženo 19.334 – U poslednja 24 časa 351 novi slučaj i 11 smrtnih ishoda\nPočeli da stižu rezultati testova: u Leskovcu potvrđena 22, Vlasotincu, Lebanu i Medveđi po 2 nova slučaja\nPotpisan novi projekat „Zajedno u sportu“ sa Ministarstvom omladine i sporta\nUhapšen dvadesetpetogodišnjak zbog prodaje droge\nPočetna / GRADOVI / Leskovac / „VUKOVI“ SILNI NA STARTU: Dubočica 54 – Šamot 26:21\n„VUKOVI“ SILNI NA STARTU: Dubočica 54 – Šamot 26:21\nSrdjan Stamenkovic 14/09/2019\tLeskovac, SPORT Ostavi komentar\nRukometaši Dubočice 54 pobedili su iskusnu ekipu Šamota iz Aaranđelovca na startu prvenstva u Super A ligi Srbije.\nLeskovčani su nošeni podrškom više od 1.200 navijača osvojili prve pobede i najavili da će igrati važnu ulogu u elitnom rukometnom rangu takmičenja.\nDugo je vremena trebalo domaćinu da stigne do odlučujuće prednosti i osigura pobedu. U prvom delu, posle uvodnog odmeravanja snaga doaćin prvi put stiže do dva gola prednosti u 18. minutu (6:4). Iskusni gosti ipak uspevaju da održe rezultatsku ravnotežu pa se na odmor otišlo sa nerešim rezultatom koji je doneo bek Dubočice Matović golom u poslednjem sekundu prvog poluvremena.U nastavku puno uzbuđenja. Rezultat se najpre lomio od 40. do 46. minuta, kada ja Atanasković doneo dva golapredosti (17:15), ali su rukometaši Dubčice prethodno propustili priliku da iz dva sedmerca uvećaju svoju prednost. Goti se nisu predvaali i predvođeni raspoloženim Milićevićem najavljuju uneizvesnu završnicu (19:19, 52. minut).Tada na scenu stupaju i do tada najboji golman Dubočice Strahinja Radisavljević i najbolji igrač prošle sezone u Super B igi Andrija Atanasković: prvi je prosto zaključao svoju mrežu, a drugi je u seriji 4:0 postigao 2 gola, a nad njim je napravljen i sedmerac koji je Marinković pretvorio u pogodak. Nošeni podrškom sa tribina domaći su u furioznoj završnici stigli do velikih i zasluženih 5 golova razlike i prve pobede u Super ligi Srbije.\nDUBOČICA 54 – ŠAMOT 26:21 (13:13)\nSportski centar Dubočica, gledalaca: 1.200, sudije: Boričić (Beograd), Marković (Beograd), isključenja: Dubočica 12, Šamot 10 minuta, sedmerci Dubočica 5 (3), Šamot 2(2), odbranjeni sedmerci: Krsti (Pamot) 2.\nDUBOČICA 54: Pešić, Cvetković 3, Simić Prodanović, Stanković 3, Nikolić 1, Stanković 3, Marinković 2 (2), Jocić, Pavlović 2, Mađar 3, Mitrović, Gašić, Radivojević, Matović 5 (1), Atanasković 7, Radisavljević (16 odbrana).\nŠAMOT: Radojičić 4, Milićević 7, Jelenić 1, Ranković, Radosavljević 2, Preković, Krstić (7 odbrana, 2 sedmerca), Stevanović , Lomić 2, Milinić 3, Avramović, Živković 2, Stojković, Mitrović.\nIgrač utakmice: Andrija Atanasković (Dubočica 54)\nTagovirukomet šamot super liga\nPrethodni Rukometaši Dubočice 54 održali „otvoreni trening“ uoči subotnjeg duela sa Šamotom u Leskovcu\nSledeći Košarkaši Zdravlja pobedili Kumanovo i najavili uspešnu sezonu\nPrema poslednjim podacima, 70 zdravstvenih radnika obolelo je i hospitalizovano od COVID-19 , dok je …


Javne zelene površine dostupne su svima, kako stanarima zgrada koje ih okružuju, deci i penzionerima, tako i vlasnicima pasa. Međutim, da komšije nisu uvek tolerantne pokazao je slučaj stanara Turgenjevljeve.\nPretpostavlja se da je nekolicina stanara odlučila da zabrani uvođenje kućnih ljubimaca u malu zelenu oazu koju svi dele u tom delu ulice.\nDo problema je došlo nakon što je u izolovanim slučajevima, izmet kućnih ljubimaca ostajao na travi, te su stanari ovih zgrada drvenom ogradom, trakom, a u jednom momentu i žičanom ogradom, uz tablu kojom se zabranjuje ulazak psima, onemogućili prolazak i uživanje u zajedničkoj zelenoj površini, pritom sprovodeći komšijske patrole koje su veoma uznemirile vlasnike pasa. Nedugo zatim, nakon nešto više od deset prijava komunalnoj inspekciji, nadležni su izašli na teren i utvrdili da je površina nelegalno ograđena, te da jedni stanari nemaju pravo da drugima brane ulazak na tu livadu. Koraci koji su stanari preuzeli u cilju omogućavanja pristupa svima, nisu se svideli pojedincima koji su im to pravo osporavali, te je došlo do verbalnih suočavanja, psovki i neretkog fotografisanja onih koji krše “zakone” te ograđene površine. Ovaj sukob, koji je trajao više od dve nedelje, okončan je u utorak, 21. jula.\nKako su iz Sektora komunalne inspekcije Gradske uprave za inspekcijske poslove kazali za Dnevnik, nakon prijave, inspekcija je izašla na teren, gde je utvrđeno nelegalno zauzeće dela javne zelene površine, unutar kojeg je postavljen znak da je zabranjeno uvođenje pasa. Prema njihovm rečima, u utorak je, nakon još jedne kontrole inspektora, uklonjena i ograda i znak zabrane, a do saznanja ko je to učinio nisu došli.\nNeprijatnoj situaciji, kako za jednu, tako i za drugu stranu, prethodilo je obraćanje stanara Turgenjevljeve predsedniku Saveta Mesne zajednice “Narodni heroji”, da se jedan deo zelene površine ogradi i na taj način napravi prostor za istrčavanje pasa, čime bi se rešio sukob vlasnika pasa i nezadovoljnih stanara.\nPrema rečima stanarke Turgenjevljeve ulice, situacija je bila izuzetno napeta, a kako je vreme odmicalo, stanje se pogoršavalo.\n– Kada smo prolazili pored, određena grupa ljudi bi nam pretila, fotografisala nas i govorila da će oni nas prijaviti Komunalnoj policiji. – Dosta stanara sa kojim sam razgovarala imali su ista ili slična iskustva, a pretili su i da će nam otrovati ljubimce.\nIz Gradske uprave za inspekcijske poslove podsećaju da nije dozvoljeno ostavljanje stvari, drugih predmeta i otpada na javnoj površini, dok je propisana kazna za kršenje za preduzetnike iznosi 75.000 dinara, 150.000 za pravno lice, dok je fizičko lice dužno da plati 25.000 dinara.


RADI SPRJEČAVANJA 'NEOVLAŠTENOG IZNOŠENJA SMEĆA': Novi Sad uveo čuvare kontejnera - GlobalCir\nRADI SPRJEČAVANJA ‘NEOVLAŠTENOG IZNOŠENJA SMEĆA’: Novi Sad uveo čuvare kontejnera\nNovosadsko JKP „Čistoća“ odnedavno je angažovalo dvije firme za osiguranje čiji je zadatak da čuvaju novosadske kontejnere. Od čuvara se očekuje da osmatraju površine gdje su postavljeni kontejneri, sprečavaju uništavanje metalne konstrukcije podzemnih kontejnera, kao i neovlašteno iznošenje smeća iz kontejnera.\nČuvari će sprečavati ispisivanje grafita i lijepljenje plakata po kontejnerima, sprečavat će i gasiti požare. Osim toga, reagovat će „na sumnjive predmete pored kontejnera, kao i na sumnjive osobe kraj njih“. Za ovu namjenu novosadska „Čistoća“ agencijama za osiguranje izdvojit će blizu šest miliona dinara, a ulične patrole obavljaju se od 16 sati do osam sati ujutro narednog dana.\nOva odluka uzburkala je javnost, pa je ubrzo uslijedila inicijativa više od 30 organizacija i udruženja da se odluka opozove jer, prema njihovoj tvrdnji, ugrožava egzistenciju jednog broja ljudi koji se bave sakupljanjem reciklabilnih sekundarnih sirovina.\n„Bez obzira na činjenicu da je Zakonom o upravljanju otpadom i Zakonom o komunalnim delatnostima definisano da vlasništvo nad komunalnim otpadom odloženim u namjenske kontejnere pripada javno komunalnom preduzeću, ovaj čin je atak na zdrav razum građana Novog Sada i Srbije i sa stanovišta humanosti predstavlja beskrupulozno kršenje ljudskih prava, a sa stanovišta ekonomije nerazumnu odluku da građani i građanke javnim novcem plaćaju privatnoj kompaniji uslugu sumnjive svrhe“, navodi se u apelu koji su, između ostalih, potpisali Republički sindikat sakupljača sekundarnih sirovina i Srpska asocijacija reciklera ambalažnog otpada.\nOni navode da 70 posto sakupljača čine pripadnice i pripadnici romske nacionalne manjine, kojima je usljed velike stope nezaposlenosti, loših uvjeta života i etničkih predrasuda otežano da nađu zaposlenje u zajednici u kojoj žive, čime im je ugroženo pravo na rad, što je ljudsko pravo zagarantovano Ustavom.\nDirektor JKP „Čistoća“ Vladimir Zelenović naglasio je da to preduzeće neće opozvati odluku o angažovanju čuvara kontejnera, navodeći da tom odlukom želi zaštititi imovinu grada i spriječiti „kriminalno bogaćenje privatnih kompanija koje preprodaju ukradene sekundarne sirovine, na račun naših sugrađana“. On je istakao da postoje vrlo bogate kompanije za reciklažu koji za mali novac otkupljuju ambalažu od sakupljača sekundarnih sirovina, a nakon toga sirovine prerađuju i prodaju po daleko višoj cijeni.\nNa račun imovine građana Novog Sada, napominje Zelenović, ove kompanije stječu ogromnu dobit, pritom zaobilazeći porez i kršeći Zakon o upravljanju otpadom, jer nemaju nijedan validan dokument o porijeklu otpada i njegovom kretanju do njih, niti sakupljači sekundarnih sirovina imaju transportni list, što je zakonska obaveza, kao ni transportnu dozvolu.\n„Patrole koje smo angažovali neće praviti problem građanima koji odnose iz kontejnera ono što ne spada u sekundarne sirovine od čega budžet grada ima prihod, ali će spriječiti krađu PET ambalaže, stakla, kartona i aluminija i reagovat će u slučaju da se smeće razbacuje i naš grad prlja. Osim toga, podnijet ćemo krivične prijave protiv vlasnika privatnih kompanija koje se protivzakonito bogate na štetu svih naših građana, kao i prijave inspekcijama koje trebaju utvrditi na koji način su stekli sekundarne sirovine“, naglasio je Zelenović.\nSakupljači sekundarnih sirovina navode da većina njih nema alterantivu što se izvora prihoda tiče i da su usmjereni na ovaj posao. Oni dodaju da se njihov status treba riješiti i da to nije tehničko već važno političko pitanje.\nU apelu nevladinih organizacija povodom nastalog problema u Novom Sadu, između ostalog, apeluje se na Vladu Srbije i nadležna ministarstva „da pokrenu proces inkluzije neformalnih sakupljača sekundarnih sirovina, jer smo kao društvo odgovorni da osiguramo zdravu i sigurnu budućnost kako njihovoj tako i našoj djeci“.\nSAVJETI ZA RODITELJE IZ CIJELOG SVIJETA: U Francuskoj sa djecom pričaju kao sa odraslima, u Japanu već sa 5 godina djeca sama koriste javni prijevoz…


20. 03. 2020. 17:01 >> 17:01 0\nPregled vijesti za 20. mart, koje ste možda propustili, do 17 sati.\nPredsjednica Opštine Danilovgrad Zorica Kovačević saopštila je, za TVCG, da će karantini u Danilovgradu biti popunjeni u naredna dva dana, nakon čega će, kako kaže, krenuti popunjavanje karantina i u drugim opštinama.\nDo sada su formirani predmeti protiv tri lica, iz Kotora, Nikšića i Ulcinja, koja su prekršila mjeru o samoizolaciji, rekla je tužiteljka Osnovnog državnog tužilaštva u Podgorici, Milica Mandić. Mandić je saopštila da se mjere koje je Vlada donijela moraju poštovati, u suprotnom tužilaštva reaguju po hitnom postupku.\nZaposlenima u medicinskom sektoru, koji podnose glavni teret borbe sa koronavirusom, biće plaćen prekovremeni rad, saopšteno je portalu Antena M u Ministarstvu finansija.\nDo sada je u Crnu Goru vraćeno 212 državljana, saopšteno je iz Operativnog štaba MUP-a."Država će utvrditi prioritete za povratak crnogorskih građana, u skladu sa mogućnostima, iz Rima, Madrida, BG, Istanbula, Brisela, Ciriha, Berlina, Frankfurta, Pariza i Ljubljane", objavljeno je na Tviter nalogu.


Panika na NATO brodu zbog ruskih aviona: Ne želim da izazovem treći svetski rat! (video) - Sputnjik Srbija\n12:01 27.11.2018 (osveženo 12:24 27.11.2018) Preuzmite kraći link\nBelgijska mornarica, koja se nalazi na Baltičkom moru u okviru NATO vežbi, bila je šokirana kada su navodno dva ruska bombardera SU-24 nisko proletela iznad njihovog broda „Godetija“, saopštila je televizija VRT, pozivajući se na izjavu kapetana.\n„Ne želim da budem osoba koja je izazvala treći svetski rat zbog greške u proceni situacije“, izjavio je kapetan.\nMinistar je na svom nalogu na Tviteru pisao toj o situaciji, ističući da to dokazuje na potrebu da se i dalje investira u odbranu. On je takođe objavio link flamanskih medija koji su objavili fotografiju ruskih Su-24, prema kojima se ne može zaključiti da li su avioni proleteli direktno iznad ili u blizini broda.\nMinistarstvo odbrane je više puta izjavljivalo da se svi letovi ruske avijacije sprovode u skladu sa međunarodnim pravilima korišćenja vazdušnog prostora nad neutralnim vodama, ne narušavajući granice drugih država.\nSu-24, Rusija, Belgija


Košarkaši Žalgirisa katastrofalno su šutirali za dva (13/34), ali su zato posebno raspoloženi bili u šutu tri poena - 16 od 30. Najefikasniji u timu Šarunasa Jasikevičijusa bio je Kevin Pangos koji je pogodio šest trojki iz 11 pokušaja. Pangos je meč završio sa 22 poena, a isti igrač je prošle nedelje ubacio šest trojki u trijumfu "zelenih" protiv Bamberga (86:72).\nZapažene uloge u pobedničkom imali su Brok Motum sa 15 poena i bivši plejmejker Partizana Leo Vesterman sa 12 poena i osam asistencija.\nŽalgiris se u Evroligi nalazi na deobi 13. mesta sa skorom 3-6, dok je Zvezda 10. sa jednom pobedom više.\nUtakmica 10. kola između Crvene zvezde i Žagirisa iga se u petak od 19 sati u hali "Aleksandar Nikolić".


USKORO PRED SKUPŠTINOM RS KRIVIČNI ZAKONIK I TRI STRATEGIJE O BORBI PROTIV KRIMINALA I KORUPCIJE, O REFORMI PRAVOSUĐA DO 2017. I STRATEGIJA JAVNE UPRAVE\nDržavni sekretar Ministarstva pravde i državne uprave Danilo Nikolić izjavio je da će njegova lična inicijativa, ukoliko dođe do promene Ustava Srbije, biti da Državno veće tužilaca (DVT) i Visoki savet sudstva (VSS) "više ne postoje kao takvi" i da sudije i tužioce ubuduće bira parlament.\n"Biće bolje ako to bude radio parlament. Dokaz je reforma pravosuđa iz 2009. godine da je vrlo lako uticati na mali broj ljudi", rekao je Nikolić na predstavljanju knjige "Novi zakonik o krivičnom postupku Srbije - Kako je propala reforma - Šta da se radi".\nOn je dodao da će resorno ministarstvo uraditi sve da se uz pomoć VSS i DVT vraćene sudije reintegrišu i ocenio da je posledica reforme pravosuđa ta da se sudije sad dele na reizabrane i "ove što se sad vraćaju".\nNikolić je naveo da je krivični zakonik jedini koji će biti u Skupštini ovog meseca, a da ostali zakoni na kojima radi resorno ministarstvo, neće biti usvajani po hitnom postupku i da su delom poslati u Brisel, a neki u Venecijansku komisiju.\n"Radimo i na tri strategije - ubrzo će biti gotova Strategija o borbi protiv organizovanog kriminala i korupcije, a zatim i strategija o reformi pravosuđa do 2017. i strategija javne uprave", dodao je državni sekretar i istakao da se ti dokumenti rade detaljno i tako da budu primenjivi u realnom životu.\nAmbasador Nemačke u Srbiji Hajnc Vilhelm je rekao da je Nemačka u okviru projekta u cilju usklađivanja srpskih propisa sa evropskim pomogla izdavanje knjige koja je predstavljena.\nPredstavljanju knjige autora Milana Škulića i Gorana Ilića, prisustvovao je šef političke sekcije Delegacije EU u Srbiji Luka Bjankoni, i predstavnici Društva sudija Srbije i Udruženja tužilaca Srbije.


RTS :: Veljko Paunović u Partizanu\nFudbal Veljko Paunović u Partizanu\npetak, 11. jul 2008, 20:20 -> 12:48\nVeljko Paunović u Partizanu\nVeljko Paunović novo je pojačanje Fudbalskog kluba Partizan.\nSrpski fudbaler dogovorio je dvogodišnju saradnju sa crno - belima, a u Partizan se vraća posle 14 godina. Kako RTS saznaje španski klub Almerija dozvolio je Paunoviću da raskine ugovor.\n"Ovo je izuzetan dan. Još sam pod utiskom. Dugo se pričalo o realizaciji ovog transfera i presrećan sam što ću ponovo raditi sa ljudima sa kojima sam odrastao", rekao je Panuović novinarima na stadionu Partizana.\nNapadač "crno-belih" istakao je da je u dresu beogradskog kluba proveo samo godinu dana i da je imao veliku želju da se dokaže u klubu u kome je ponikao kao igrač.\n"Otišao sam iz kluba 1995. godine i sećam se da sam na poslednjooj utakmici dao gol Radničkom sa Novog Beograda, a asistent mi je bio sadašnji sportski direktor Ivan Tomić. Voleo bih da na prvom meču u Partizanu postignem pogodak. Ono što mogu da obećam je da ću dati sve od sebe za klub, a golovi i rezultati će doći kao posledica toga", rekao je Paunović.\nOn je kazao da delimično poznaje ekipu jer je informacije povremeno dobijao od biviših saigrača, a sadašnjih trenera i funkcionera, Jokanovića i Tomića.\n"Pratio sam prošle sezone nekoliko utakmica Partizana, ali nisam u potpunosti upoznat sa mogućnostima ekipe. Vidim, međutim, da klub ima viziju, što je pokazao prošle sezone osvajanjem 'duple krune'", rekao je Paunović, koji će se danas priključiti ekipi na pripremama u Švajcarskoj i istakao da je u formi jer se sam spremao.\nVeljko Paunović sledećeg meseca puni 31 godinu. Po odlasku iz Partizana igrao je za Atletiko Madrid, Majorku, Ovijedo, Hanover, Rubin iz Kazanja i Almeriju. Za reprezentaciju je odigrao dve utkamice i postigao jedan gol.\nVeljko Paunović je deveto pojačanje tima iz Humske pred novu sezonu.\n(nedelja, 13. jul 2008, 12:35) - Ninoslav [neregistrovani]\n(subota, 12. jul 2008, 23:54) - goran bgd [neregistrovani]


EU sankcije protiv Irana\nMinistri vanjskih poslova Evropske unije su se složili da implementiraju sankcije UN-a protiv Irana zbog odbijanja te zemlje da zaustavi obogaćivanje uranijuma. Na današnjem susretu u Briselu, zvaničnici EU su zvanično usvojili niz sankcija koje su zatražene rezolucijom Vijeća sigurnosti UN-a prošlog decembra.\nRezolucijom se poziva na zabranu prodaje Iranu materijala i tehnologije koja bi se mogla koristiti u njegovim nuklearnim i raketnim programima. Sankcije također uključuju zamrzavanje nekretnina 10 iranskih kompanija i pojedinaca.\nŠef za vanjsku politiku EU Javier Solana je izjavio da EU želi održati dijalog s Iranom nakon onoga što je opisao kao dobar susret s najvišim iranskim pregovaračem za nuklearna pitanja jučer u Minhenu. On je dodao da Teheran također zna šta od njega traži EU. Ministri vanjskih poslova su se složili da nastave nuditi paket ekonomskih podsticaja za Iran ukoliko on odustane od obogaćivanja uranijuma.


Česi protestuju zbog američkih raketa\n"Ne želimo strane vojnike. Bušu, srami se", uzvikivali su malobrojni demonstranti. Oni ističu da antiraketni sistem, za koji Vašington tvrdi da je neophodan da bi se sprečili eventualni raketni udari od neprijatelja kao što su Iran i Severna Koreja, ne treba da bude instaliran u Češkoj republici, iako je ona članica NATO saveza. Demonstranti takođe kritikuju novu centrističku Vladu Mireka Topolaneka koja je prihvatila razgovore sa Belom kućom, istovremeno odbijajući zahteve nezadovoljnih građana za raspisivanjem referenduma o ovom pitanju. Mnogi Česi se naime još prisećaju sovjetske okupacije nakon Praškog proleća 1968. godine. Jedan od demonstranata, student Pavel.\n"Ne slažem se sa američkom politikom, a pre svega što moja zemlja ljubi svakog u stražnjicu", kaže ovaj demonstrant.\nFrantišek Šulc, urednik u praškom dnevnom listu Lidove noviny smatra da mnogi Česi verovatno nemaju jasan stav o spoljnoj politici SAD, ali se prisećaju 1968. godine.\nIpak veći deo ovog sistema biće razmešten u Poljskoj. Premijer Leh Kačinjski je rekao da je to dobra ideja "da bi se sprečili neželjeni efekti delovanja neodgovornih zemalja". Međutim, portparol poljskog ministarstva odbrane Pjort Paskovski je izjavio da će vlada morati da uloži veliki trud da bi ubedila svoje građane da prihvate instaliranje američkog odbrambenog sistema na teritoriji ove zemlje.\nI dok za sada u Poljskoj i Češkoj svoje nezadovoljstvo iskazuju delovi javnosti, najveće kritike na pomenuti plan Vašingtona stižu od zvanične Moskve. Ruski ministar odbrane Sergej Ivanov tokom nedavne posete Indiji:\nPortparol ruskog Ministarstva inostranih poslova Mihail Kaminin smatra da će to značiti radikalno prekomponovanje američkog vojnog prisustva u Evropi, što će imati negativne efekte po međunarodnu bezbednost. Američki antiraketni odbrambeni sistem u Evropi biće građen nekoliko godina. Istovremeno, po rečima zamenika direktora Pentagonove agencije za raketnu odbranu, generala Patrika O'Rejlija (Patrick O'Railliy) ova oprema već ove godine biti postavljena širom sveta, uključujući i nekoliko lokacija na Aljaski. Ruski vojni ekspert Aleksandar Golc ističe da se većina njegovih kolega slaže da američki sistem neće biti previše delotvoran:\n"Njegova strateška i vojna vrednost je krajnje upitna. Mislim da je to pre svega povezano sa određenim političkim vrednostima, tačnije sa namerom SAD da stvore specijalne odnose na vojnom planu sa dve nove zemlje iz takozvane nove Evrope, Češkom Republikom i Poljskom."